LTE-102559/2011J. Potočniko atsakymas Komisijos vardu
(2012 m. vasario 21 d.)
Mitybinių medžiagų išmetimo į jūrą mažinimas – viena iš prioritetinių sričių pagal ES Baltijos jūros regiono strategijos aplinkos ramstį. Projektu „Geriau išvalyti nuotekas“ prisidedama prie HELCOM HELCOM (Helsinkio Komisija) – Baltijos jūros baseino jūrinės aplinkos apsaugos konvencijos valdymo organas. prižiūrimos veiklos, susijusios su nuotekų valymo įrenginiais aplink Baltijos jūrą.
Tačiau už nuotekų infrastruktūrą atsakinga kiekviena valstybė narė. Kai kurioms valstybėms narėms, kurios išleidžia nuotekas į Baltijos jūrą, Stojimo sutartyje suteiktas pereinamasis laikotarpis (2015 m.) dar nesibaigė. Su Direktyvos 91/271/EEB įgyvendinimo pažanga galima susipažinti tinklalapyje http://ec.europa.eu/environment/water/water-urbanwaste/implementation/implementationreports_en.htm.
Patvirtinti makroregioniniai tvaraus žemės ūkio projektai, susiję su politikos klausimais, gyvūninių atliekų, kuriomis teršiama jūra, problemomis ir su ūkininkų konsultavimu. Remdamasi tų projektų įgyvendinimo rezultatais, Komisija skatina susijusias valstybes nares supaprastinti kai kurias būsimų makroregiono kaimo plėtros programų priemones ar veiklą.
Komisija yra įsitikinusi, kad ES Baltijos jūros regiono strategija padeda spartinti tarpvalstybinius veiksmus ir projektus, kuriais būtų gerinamas nuotekų valymas ir žemės ūkio veikla, taip skatinant tarpvalstybinį požiūrį į eutrofikaciją.
