CRIS Sveiki atvykę,
per pirmuosius veiklos metus pagrindinė Specialiojo finansų, ekonomikos ir socialinės krizės komiteto užduotis buvo analizuoti krizės priežastis ir pasekmes, žalą, padarytą dėl neveikimo, ir būdus, kuriais krizę būtų galima įveikti ir kuriuos taikant būtų galima išvengti jos pasikartojimo.
Organizuodamas daugybę susitikimų, įskaitant viešuosius klausymus ir praktinius seminarus, keitimąsi nuomonėmis, diskusijas teminių dokumentų klausimais, delegacijų vizitus, ir atlikdamas išsamų tiriamąjį ir analitinį darbą, komitetas siekė ne tik nustatyti pagrindines labiau koordinuotų veiksmų sritis, bet ir stengėsi pateikti konkrečias politines rekomendacijas.
Šias politines rekomendacijas rasite komiteto rezoliucijoje, kuri buvo priimta per plenarinį 2010 m. spalio mėn. posėdį.
Savo antraisiais veiklos metais komitetas daug dėmesio skirs intensyviam dialogui su nacionaliniais parlamentais ir sieks gauti informacijos tarpinės ataskaitos klausimu, taip pat stengsis užtikrinti, kad galutiniame pranešime pateiktos konkrečios politinės rekomendacijos sulauktų paramos ES nacionaliniuose parlamentuose.
Šiame tinklalapyje norime jus nuolat informuoti apie komiteto darbą. Jeigu kilo klausimų ar norite pasiteirauti, prašome kreiptis į mūsų sekretoriatą.
Ačiū, kad apsilankėte mūsų tinklalapyje.
Pristatymas ir kompetencija
Komitetas yra atsakingas už:
analizuoti ir įvertinti finansų, ekonomikos ir socialinės krizės mastą, jos poveikį Europos Sąjungai ir jos valstybėms narėms, taip pat pasaulinio valdymo būklę, pasiūlyti tinkamų priemonių, siekiant ilgam atkurti tvirtas ir stabilias finansų rinkas, kurios padėtų visais lygiais išsaugoti tvarų ekonomikos augimą, socialinę sanglaudą bei užimtumą, ir pateikti šių priemonių poveikio ir neveikimo išlaidų vertinimą;
analizuoti ir įvertinti, kaip šiuo metu įgyvendinami Bendrijos teisės aktai visose susijusiose srityse, kaip koordinuojami valstybių narių veiksmai remiant tvarų ir kokybišką ekonomikos augimą ir kaip daromos ilgalaikės investicijos, siekiant kovoti su nedarbu ir įveikti demografijos bei klimato problemas laikantis subsidiarumo principo;
šiuo tikslu užmegzti reikiamų kontaktų ir glaudžiai bendradarbiaujant su nuolatiniais komitetais rengti posėdžius, kuriuose dalyvautų Europos Sąjungos institucijos ir nacionalinės, Europos ir tarptautinės institucijos bei forumai, valstybių narių ir trečiųjų valstybių nacionaliniai parlamentai ir vyriausybės ir mokslo bendruomenės, įmonių ir pilietinės visuomenės atstovai, įskaitant socialinius partnerius. 20101117CDE95720 Wolf Klinz © European Union Wolf Klinz Priimti tekstai