28.8.2008
PASIŪLYMAS DĖL REKOMENDACIJOS TARYBAI
pagal Darbo tvarkos taisyklių 114 straipsnio 1 dalį
pateikė Sophia in 't Veld
ALDE frakcijos vardu
dėl Europos Sąjungos ir Australijos susitarimo dėl oro vežėjų atliekamo Europos Sąjungos pateiktų keleivio duomenų įrašo (PNR) duomenų tvarkymo ir perdavimo Australijos muitinės tarnybai
Europos Parlamento rekomendacija Tarybai dėl Europos Sąjungos ir Australijos susitarimo dėl oro vežėjų atliekamo Europos Sąjungos pateiktų keleivio duomenų įrašo (PNR) duomenų tvarkymo ir perdavimo Australijos muitinės tarnybai
Europos Parlamentas ,
–
atsižvelgdamas į Europos Sąjungos sutarties 2, 6, 24, 29 ir 38 straipsnius, kurie yra Europos laisvės, saugumo ir teisingumo erdvės, taip pat tarptautinių derybų su trečiosiomis šalimis ir organizacijomis, kalbant apie policijos ir teisminį bendradarbiavimą baudžiamosiose bylose, teisinis pagrindas,
–
atsižvelgdamas į 2008 m. birželio 30 d. Tarybos sprendimą 2008/651/BUSP/TVR Statedėlplace Europos Sąjungos ir Australijos susitarimo Statedėl oro vežėjų atliekamo Europos Sąjungos pateiktų keleivio duomenų įrašo (PNR) duomenų tvarkymo ir perdavimo Australijos muitinės tarnybai pasirašymo Europos Sąjungos vardu ir į patį susitarimą [1],
–
atsižvelgdamas į Darbo tvarkos taisyklių 114 straipsnio 1 dalį,
1.
teikia Tarybai šias rekomendacijas:
Dėl procedūrinių aspektų
a)
mano, kad procedūrai, taikytai sudarant susitarimą, trūksta demokratinio teisėtumo, kadangi jokiu jos etapu nevyko prasminga demokratinė priežiūra ir negauta jokio parlamento pritarimo; pažymi, kad Taryba nuolat renkasi šią procedūrą, sudarydama tarptautinius susitarimus, turinčius įtakos Europos piliečių pagrindinėms teisėms;
b)
ir toliau abejoja Statedėlplace teisinio pagrindo, Tarybos pasirinkto sudarant susitarimą, kuriame dėmesys skiriamas tik trečiosios šalies vidaus saugumo reikmėms ir kuris neduos jokios naudos kalbant apie ES, jos valstybių narių ar ES piliečių saugumą; taigi pasilieka teisę įstoti į bylą Teisingumo Teisme, jei klausimą Statedėl šio susitarimo teisėtumo iškeltų trečioji šalis;
Dėl duomenų apsaugos
c)
džiaugiasi tuo, kad ES piliečiams be jokių apribojimų taikomos Australijos privatumo įstatymo nuostatos, tačiau yra susirūpinęs StatedėlState išimčių ir netaikymo atvejų, placedėl kurių gali būti neužtikrinama visiška ES piliečių teisinė apsauga;
d)
kalbant apie duomenų subjektų teises, susitarime numatyta, kad Australija nustato visiems asmenims, neatsižvelgiant į jų pilietybę ar gyvenamosios vietos valstybę, prieinamą sistemą, kuri leistų asmenims naudotis savo teisėmis; kalbant apie keleivių informavimą, reikėtų pritarti muitinės tarnybos pasirengimui informuoti visuomenę apie PNR duomenų tvarkymą;
e)
mano, kad pasikeitimas diplomatinėmis notomis – nepriimtinas būdas keisti departamentų ir tarnybų, kurios gali susipažinti su PNR duomenimis, sąrašą;
f)
kalbant apie muitinės tarnybai perduodamų duomenų kategorijas, galima apgailestauti, kad prašoma tų pačių kategorijų duomenų, kaip ir 2007 m. susitarime su JAV numatyti duomenys (34 duomenų kategorijas pakeitė 19 kategorijų, norint sudaryti įspūdį, kad labai sumažintas perduodamų duomenų kiekis, nors iš tikrųjų taip nėra); tokio plataus pobūdžio duomenų rinkimas nepagrįstas ir turi būti laikomas neproporcingu;
2.
ragina valstybes nares ir nacionalinius parlamentus, kurie šiuo metu svarsto šį susitarimą ir (arba) susitarimą su JAV (Belgija, Čekija, Nyderlandai, Ispanija, Vengrija ir Lenkija), atsižvelgti į pirmiau pateiktas pastabas ir rekomendacijas;
3.
primena Tarybai, kad tuo atveju, jei įsigalios Lisabonos sutartis, reikės dar kartą svarstyti visus susitarimus placeStatedėl PNR, tinkamai įtraukiant Europos Parlamentą;
4.
paveda Pirmininkui perduoti šią rezoliuciją Tarybai, Komisijai, valstybių narių vyriausybėms ir parlamentams, taip pat Australijos vyriausybei ir parlamentui.
________________________________________
[1] OL L 213, 2008 8 8, p. 47–57. Žr.: http://eur-lex.europa.eu/JOIndex.do?year=2008&serie=L&textfield2=213&Submit=Search&ihmlang=en
