Irako ateitis: daug neatsakytų klausimų
Užsienio ryšiai
2006-11-27 - 21:35
Irako vicepremjeras tiki Irako ateitimi
Sprogimai Irake nesiliauja – vienas iš jų neseniai nusinešė 200 gyvybių, iš viso spalį žuvo 3700 žmonių. Tarptautinei bendruomenei ir JAV permąstant savo vaidmenį Irake, EP užsienio reikalų komitete praeitą savaitę lankėsi šios šalies vicepremjeras Barham Salih. Anot jo, situacija nėra tokia prasta, kaip gali atrodyti, tačiau šaliai būtinas skolų panaikinimas ir didesnės investicijos. Europarlamentarai išreiškė paramą naujajai vyriausybei, tačiau pateikė realistiškesnį požiūrį į padėtį Irake.
Irako vicepremjeras pabrėžė, jog nesvarbu, ar Irake vyksta pilietinis karas, svarbu tai, kad „prievartos lygis yra nepakeliamas". Jis pabrėžė, jog Irakui būtina aktyvesnė ES parama. Būdamas Briuselyje Barham Salih taip pat susitiko su NATO generaliniu sekretoriumi Japu de Hiupu Scheferiu.
Kaip žinia, daugianacionalinėse pajėgose Irake dalyvauja ir saugumą užtikrina ir Lietuvos kariai. Kitos pajėgose dalyvaujančios ES valstybės yra Čekija, Danija, Estija, Italija, Latvija, Lenkija, Slovakija ir Jungtinė Karalystė, o taip pat būsimosios narės Bulgarija ir Rumunija. Visos NATO narės teikia pagalbą apmokydamos Irako kariuomenę, teikdamos ginklų ar finansinę paramą.
Svarbiausias žingsnis – susitaikymas
2005 m. liepą priimtoje rezoliucijoje Europos Parlamentas ragino ES imtis aktyvesnio vaidmens Irake. Tuomet europarlamentarai pabrėžė nacionalinio susitaikymo svarbą, o irakiečių galimybę „visiškai valdyti bei kontroliuoti šalies gamtinius išteklius“ apibūdino kaip ekonomikos atgaivinimo pagrindą.
Anot deputatų, būtina aiškiai informuoti Europos mokesčių mokėtojus apie ES išlaidas ir jos Irake vykdomus projektus. Jie taip pat paragino sukurti laikiną parlamentinę delegaciją, kuri vėliau taptų nuolatine delegacija ryšiams su Iraku.
Šių metų gegužę paskelbtame EP pranešime dėl žmogaus teisių padėties pasaulyje parlamentarai išreiškė susirūpinimą dėl rimtų žmogaus teisių pažeidimų Irake, įskaitant kalėjimus, bei paragino didinti ES pastangas stabilizuojant padėtį Irake. ES jau pradėjo derybas dėl prekybos susitarimo su Iraku ir pareiškė, kad rems Irako pastangas tapti Pasaulio prekybos organizacijos nariu.
Terorizmas ir prekyba ginklais
Ateinantį vasarį europarlamentarai balsuos dėl pranešimo apie kovą su tarptautiniu terorizmu. Jame teigiama, jog didžiausią grėsmę Europai kelia smurtinės radikalios grupės, aiškinančios, jog gina islamą – tokios kaip ekstremistinė Al Quaeda ir jos „padaliniai“.
Europarlamentarai norėtų glaudesnio bendradarbiavimo su JAV. Jie taip ragina ES valstybes remti Tarptautinio baudžiamojo teismo veikimo visuotinumą ir veiksmingumą, į jo jurisdikciją įtraukiant ir terorizmą. Kaip žinia, siekiant pirmųjų tikslų būtina, jog šio teismo statutą ratifikuotų JAV.
Lapkričio 23 d. EP užsienio ryšių komitetas pareikalavo griežčiau vykdyti ES ginklų eksporto etikos kodeksą bei užsitikrinti didesnę paramą Tarptautinei sutarčiai dėl prekybos ginklais. Anot komiteto narių, ginklų eksporto kodeksas turėtų apimti ir privačias saugos tarnybas – Irake šiuo metu dirba apie 20 tūkst. privačių apsaugininkų.
Panašu, jog tik bendros ilgalaikės tarptautinės bendruomenės pastangos padės sukurti demokratinį ir taikų Iraką.
20061124STO00300 Europos Sąjunga ir Irakas – aktyvesnio dalyvavimo programa Metinis pranešimas apie žmogaus teises pasaulyje 2005 m. Irako vicepremjeras Europos Parlamente (anglų k.) Užsienio reikalų komitetas
LT
1
PHOTO
20061124PHT00298.jpg
LT
5
LINK
/activities/expert/committees/presentation.do?committee=1232&language=LT
-//EP//TEXT TA P6-TA-2005-0288 0 NOT XML V0//LT
-//EP//TEXT TA P6-TA-2006-0220 0 NOT XML V0//LT
-//EP//TEXT IM-PRESS 20061120IPR00045 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
