KLAUSIMAS ŽODŽIU H-0489/09
Vyriausybės valandai 2010 Sausio mėnesio sesijoje
pagal 116 Darbo tvarkos taisyklių straipsnį
pateikė
Harlem Désir
Tarybai
Tema: Įmonių socialinė atsakomybė
2009 m. gruodžio 10 ir 11 d. Stokholme vykusioje konferencijoje „Protect, Respect, Remedy“ ES šiuo metu pirmininkaujanti valstybė ir netrukus pirmininkausianti Ispanija paragino Europos Sąjungą ir valstybes nares tapti lyderėmis įmonių socialinės atsakomybės srityje. 2007 m. kovo mėn. Parlamentas prašė įdiegti mechanizmą, kuris palengvintų asmenims, nukentėjusiems nuo įmonių, pateikti Europos teisminėms institucijoms prašymus atlyginti žalą. Taip pat Parlamentas prašė įmonių vadovų pareigas papildyti pareiga kuo labiau sumažinti jų veiklos neigiamą poveikį aplinkai ir žmogaus teisėms ir numatyti konkrečius atskaitomybės standartus tarptautiniu lygmeniu. Savo pareiškime Taryba pabrėžia pasiektą pažangą, tačiau taip pat rekomenduoja dirbti ties bendromis sistemomis, kuriose būtų įtvirtinta valstybių apsaugos pareiga, užtikrinama, kad verslo pasaulyje būtų laikomasi žmogaus teisių, ir numatomos bausmės, kai pažeidžiamos žmogaus teisės.
Kokias privalomas teisines priemones siūlo Taryba, kad įmonės laikytųsi rūpestingumo ir atskaitomybės principo ir būtų baudžiamos, jei nesilaikytų žmogaus teisių ir aplinkos normų savo atsakomybės sferoje?
