Europos Parlamentas šią savaitę: balandžio 21-24 d. plenarinė sesija Strasbūre
Institucijos
2008-04-21 - 12:09
Šįvakar prasideda plenarinė Strasbūro sesija
Pagrindinis balandžio mėn. plenarinės sesijos Strasbūre akcentas – 30 pranešimų dėl 2006 m. ES institucijų ir agentūrų biudžeto įvykdymo patvirtinimo nagrinėjimas. EP diskutuos organų donorystės skatinimo, maisto kainų kilimo, Pasaulio prekybos organizacijos reformos bei tolimesnio palydovinės navigacijos programos „Galileo“ įgyvendinimo klausimais. Europarlamentarai aptars Kinijos politikos įtaką Afrikai, padėtį Zimbabvėje bei ES ir JAV derybų dėl vizų režimo panaikinimo eigą.
Pirmadienį, balandžio 21 d., bus aptarti 2009 m. ES biudžeto prioritetai. Vėliau europarlamentarai išklausys Europos Komisijos pareiškimą apie balandžio 8 d. surengtą svarstymą totalitarinių režimų nusikaltimų tema. Po to Parlamentas aptars kovą su terorizmu, vizų išdavimą Baltarusijos ir Ukrainos piliečiams, organų donorystę ir persodinimą, taip pat savanoriško darbo skatinimą (balsavimas antradienį). Antradienį, balandžio 22 d., rytą sesija prasidės Europos investicijų banko 2006 m. metinės ataskaitos, taip pat 2006 m. ES institucijų biudžeto įvykdymo svarstymu. Po pietų Parlamentas aptars palydovinės navigacijos programos „Galileo“ įgyvendinimą, taip pat maisto kainų kilimą. Tuo tarpu vakare bus skirta dėmesio Darbuotojų komandiravimo direktyvos įgyvendinimui, Kinijos politikai Afrikoje bei Europos plėtros fondui (balsavimas trečiadienį). Trečiadienį, balandžio 23 d., rytą Parlamentas aptars pasirengimą ES ir Lotynų Amerikos bei Karibų jūros šalių vadovų susitikimui, taip pat ES ir JAV deryboms dėl bevizio režimo. Vidurdienį deputatai išklausys Slovėnijos prezidento D. Türk kalbą. Tądien bus balsuojama ir dėl pilietinės visuomenės įtraukimo į kovą su narkotikais. Po pietų Parlamentas aptars padėtį Birmoje, taip pat kovą su nelegalia imigracija bei Europos strategiją dėl biologinės įvairovės ir biotechnologijų saugos. Vėlai vakare bus svarstoma Pasaulio prekybos organizacijos reforma, taip pat genetiškai modifikuotų produktų ribojimas. Ketvirtadienį, balandžio 24 d., rytą bus svarstomos rinkos priemonės aplinkosaugos srityje, taip pat tarptautiniai apskaitos standartai. Vidurdienį Parlamentas balsuos dėl ataskaitos apie Buvusios Jugoslavijos Respublikos Makedonijos pažangą siekiant narystės ES, taip pat dėl 2009 m. metinės politikos strategijos. Po pietų vyks diskusijos apie žmogaus teisių pažeidimus Zimbabvėje, Irane ir Čade. Sesijai baigiantis, ketvirtadienio rytą EP pirmininkas Hans-Gert Pöttering išvyks dviejų dienų vizito į Vilnių.
20080418STO27004 Sesijos apžvalga Tiesioginės transliacijos iš Strasbūro Sesijos darbotvarkė
LT
1
PHOTO
20080421PHT27102.jpg
LT
3
LINK
/eplive/public/livebroadcast_lt.htm
-//EP//TEXT IM-PRESS 20080410BRI26349 FULL-TEXT NOT XML V0//LT
-//EP//TEXT AGENDA 20080421 SIT NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
