EP sesija: Ukraina, euro zonos sunkumai bei nauja Komisija
Institucijos
2010-02-08 - 18:22
Pirmadienį Strasbūre pradėdamas Europos Parlamento plenarinę sesiją, jo pirmininkas Jerzy Buzek su giliu liūdesiu informavo apie ES atstovybės Haityje direktorės pavaduotojos Pilar Juárez Boal žūtį žemės drebėjimo metu. Jis taip pat pasveikino Ukrainą, surengusią laisvus ir teisingus prezidento rinkimus.
„ES siekia draugiškų santykių su Ukraina – ir su valdžia, ir su opozicija“, – pridūrė EP pirmininkas. Rinkimų Ukrainoje klausimą Parlamentas aptars trečiadienį po pietų.
Sesijos pradžioje europarlamentarai papildomai įtraukė į jos darbotvarkę euro zonos šalių patiriamų sunkumų ir jų socialinių padarinių svarstymą. ES Taryba, Europos Komisija bei atskiri EP nariai išreikš savo nuomonę šiuo klausimu antradienį 15 val.
Tarp kitų svarbių šios sesijos klausimų – Europos Komisijos išrinkimas (antradienį po pietų), taip pat susitarimas dėl bankinių duomenų perdavimo JAV (diskusija trečiadienį popiet, o balsavimas ketvirtadienį).
20100208IPR68603
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
