Komisijos tvirtinimo procedūra: tegu kalba skaičiai
Klausymai
Institucijos
2010-02-10 - 12:34
Naujos sudėties Europos Komisija patvirtinta 488 europarlamentarų balsais. 488 balsai už, 137 prieš, 72 susilaikė – tokie iki 2014 m. spalio 31 d. dirbsiančios Europos Komisijos (EK) rinkimų, vasario 9 d. vykusių Europos Parlamente, rezultatai. Įsigaliojus Lisabonos sutarčiai ir pasibaigus eurokomisarų kandidatūrų vertinimams, nebeliko politinio vakuumo: nuo 2009-ųjų lapkričio praėjusios kadencijos Komisija tvarkė tik einamuosius reikalus.
„Atėjo laikas darbams“, – patvirtinus nuo 2010 m. vasario 10 d. iki 2014 m. spalio 31 d. – 1725 dienas – dirbsiančią Europos Komisiją kalbėjo Europos Parlamento vadovas Jerzy Buzek.
Sudėtinga EK tvirtinimo procedūra
Komisijos skyrimo maratonas buvo ilgas ir sunkus: nuo 2009 m. birželio 4-7 d. surengtų Parlamento rinkimų jau prabėgo 8 mėnesiai, nuo Barroso perrinkimo EK pirmininku rugsėjo 16 d. – beveik 5 mėn., o nuo kandidatų į eurokomisarus sąrašo paskelbimo lapkričio 27 d. – pustrečio mėnesio.
ES valstybėms pateikus kandidatų sąrašus, paskirtieji Komisijos nariai turėjo raštu atsakyti į pirminius klausimus, vėliau buvo surengti jų klausymai, kuriems pasibaigus vyko galutinis naujosios EK sudėties tvirtinimas.
Kelias naujos Komisijos link
27 kandidatų atsakymai raštu buvo išversti į 22 kalbas: vertimų tekstai sudarė 3300 puslapių.
Klausymų metu užtikrintas sinchroninis vertimas 22 kalbomis.
Europarlamentarų teismui atiduotos 27 kandidatūros, įskaičiuojant abi Bulgarijos kandidates.
Europarlamentarų kritikos sulaukusiai bulgarei J. Želeva atsiėmus savo kandidatūrą, ją pakeitė K. Georgijeva.
Klausymams buvo skirta 81 valanda, jų metu europarlamentarai uždavė apie 1750 klausimų.
Žiniasklaidos dėmesys klausymams
Europos laikraščiuose išspausdinti 2 tūkst. straipsnių, 300 iš jų – Bulgarijoje.
Europos Parlamento spaudos tarnyba parengė 36 pranešimus.
EP „Antraštėse“ publikuota 19 straipsnių.
Klausymus stebėjusioms 83 televizijų komandoms išduoti 165 akreditacijos pažymėjimai, akredituotos 22 fotoagentūros.
Tiesioginėmis klausymų transliacijomis ir vaizdo įrašais rūpinosi apie 60 Parlamento audiovizualinio skyriaus darbuotojų.
20100205STO68542 Klausymams skirta svetainė EP pritarė naujajai Komisijos sudėčiai Nuotraukų galerija Europos Komisija
LT
1
EUROPARL-TV
http://www.europarltv.europa.eu/swf/EmbedPlayer.swf?vid=11b6a041-150c-4111-bbd1-1804d1dfb1d2&cid=0c8dedcf-1098-46c9-9b85-6f2b0f0b120d&lang=lt&bitrate=512&loop=off&autoplay=off&startVolume=medium&showTitle=on&showBottom=on
LT
2
LINK
/hearings/default.htm?language=LT
LT
4
LINK
http://www.flickr.com/photos/european_parliament/sets/72157623262989317/
LT
5
LINK
http://ec.europa.eu/
-//EP//TEXT IM-PRESS 20100209IPR68680 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
