Europarlamentarų ir piliečių diskusijos dėl Europos ateities
Europos ateitis/Europos integracija
2006-09-18 - 13:18
Piliečiai turi nuomonę dėl ES ateities
Po ES Konstitucijos projekto atmetimo Prancūzijoje ir Olandijoje, Europos Sąjunga įžengė į apmąstymų laikotarpį, apimantį politikų ir piliečių diskusijas dėl Europos ateities. Europos Parlamentas neliko nuošalyje ir ėmė įgyvendinti „Piliečių forumų“ iniciatyvą. Po sėkmingo šio projekto starto, rugsėjį prasidėjo antrasis jo etapas.
Visoje ES vykstančius „Piliečių forumus“ organizuoja Europos Parlamento biurai, bendradarbiaudami su vietinėmis, regioninėmis ir valstybinėmis institucijomis. Svarbiausias forumų akcentas – vietinei bendruomenei aktualūs klausimai, piliečių nuomonė ir požiūris į ES problemas. Rugsėjo-spalio mėn. penkiose ES valstybėse vyks devyni „Piliečių forumai“.
Čekija. Bus diskutuojama dėl regionui aktualių klausimų: Šengeno erdvės, pinigų sąjungos, bendradarbiavimo abipus sienos, studentų ir darbuotojų mobilumo, o taip pat neįgaliųjų ir pagyvenusių asmenų socialinės apsaugos. Forumai vyks šiose vietovėse: Rokycany (rugsėjo 20 d.), Horažďovice (rugsėjo 22 d.), Nýrany (spalio 6 d.) ir Karlovy Vary (spalio 9 d.).
Italija. Milane spalio 7 d. vyksiančio forumo tema – „Kas laukia ES po apmąstymų laikotarpio“.
Prancūzija. Spalio 12 d. Lione vyksiančioje diskusijoje bus aptariamos vietinės aktualijos bei anksčiau Prancūzijoje vykusio „Piliečių forumų“ išdavos.
Liubliana ( Slovėnija) . Slovėnijos EP informacijos biuro svetainėje birželio mėnesį startavo elektroninis piliečių forumas. Piliečiai komentuoja jame europarlamentarų bei Slovėnijos deputatų skelbiamas mintis. Diskusijų potemė keičiasi kas tris savaites, o tema – ES ateitis – lieka ta pati. „Studentų arenos“ – mugės, kurioje savo stendą turės 600 organizacijų, įskaitant ir EP – el. forume kalbėsis europarlamentarai ir piliečiai. Spalio 17-19 d. el. forume bus aptartas Europos socialinis modelis bei studentams aktualūs klausimai – užimtumas, studentų ir darbuotojų mobilumas.
Nova Gorica – Gorizia. Spalio 27 d. forumas apjungs Antrojo pasaulinio karo metais į Nova Goricą (Slovėnija) ir Gorizią (Italija) padalintą, tačiau vėl besivienijantį miestą. Bus aptariami euro įvedimo ir Šengeno klausimai.
Faro ( Portugalija) . Spalio mėnesį numatyto forumo tema ir laikas dar nėra numatyti. Papildoma informacija bus pateikta vėliau.
20060918STO10755 EP Informacijos biurai
LT
1
PHOTO
20060918PHT10757.jpg
LT
2
LINK
/parliament/public/nearYou.do?language=LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
