GALUTINIS
A6-0077/2005
1.4.2005
PRANEŠIMAS
dėl Rumunijos prašymo tapti Europos Sąjungos nare
(2005/2028(INI))
Užsienio reikalų komitetas
Pranešėjas:
Pierre Moscovici
PE 355.321v02-00
TURINYS
EUROPOS PARLAMENTO TEISĖKŪROS REZOLIUCIJOS PROJEKTAS...........................3
Žemės ūkio ir kaimo plėtros komiteto NUOMONĖ.............................................8
PROCEDŪRA...........................................................................................................................11
EUROPOS PARLAMENTO TEISĖKŪROS REZOLIUCIJOS PROJEKTAS
dėl Rumunijos prašymo tapti Europos Sąjungos nare
( 2005/2028(INI) )
Europos Parlamentas ,
– atsižvelgdamas į 1995 m. birželio 22 d. pateiktą Rumunijos prašymą stoti į Europos Sąjungą,
– atsižvelgdamas į 1997 m. Komisijos nuomonę dėl Rumunijos prašymo stoti į Europos Sąjungą,
– atsižvelgdamas į nuolatines 1998 ‑ 2004 m. Komisijos ataskaitas dėl Rumunijos padarytos pažangos rengiantis narystei ir į Komisijos strategijos dokumentą dėl padarytos pažangos plėtros procese ( KOM(2004)0657 – C6-0150/2004 )
Dar neišspausdintas. ,
– atsižvelgdamas į Europos Tarybos posėdžio, įvykusio 2004 m. gruodžio 16 ir 17 d. Briuselyje, išvadas,
– atsižvelgdamas į visas rezoliucijas ir visus ankstesnius pranešimus nuo plėtros proceso pradžios iki šiol,
– atsižvelgdamas į Rumunijos stojimo į Europos Sąjungą sutarties projektą,
– atsižvelgdamas į Darbo tvarkos taisyklių 45 straipsnį,
– atsižvelgdamas į Užsienio reikalų komiteto pranešimą ir Žemės ūkio ir kaimo plėtros komiteto nuomonę ( A6‑0077/2005 ),
A. kadangi mūsų bendras tikslas yra kaip galima geriau pasirengti Rumunijos stojimui į Sąjungą;
B. kadangi pastangos siekiant šio tikslo, kurias plačiai palaiko Rumunijos visuomenė, turi sutelkti Rumunijos valdžios politinę valią ir suburti socialinius bei ekonominius veikėjus;
C. kadangi su stojimu į ES susijusių įgyvendinamų reformų Rumunijoje mastai yra pastebimi, atsižvelgiant į didžiulį atsilikimą, kuris buvo apėmęs ekonominę, socialinę ir politinę sritis;
D. kadangi didžiulės pastangos, kurias Rumunija parodė pereinamuoju laikotarpiu, yra neabejotinai vertos pripažinimo; kadangi nuopelnai pirmiausia tenka gyventojams, kurie su didele kantrybe išgyveno precedento neturintį politinės ir ekonominės reformos procesą „žūk arba būk“;
E. kadangi stojimo perspektyva paskatino pasikeitimus ir sutelkė didžiąją politinių jėgų daugumą prie bendro projekto, kuris tapo Rumunijos strateginiu tikslu;
F. kadangi Rumunijos padaryta pažanga leido baigti stojimo derybas, tačiau pastangos išspręsti egzistuojančiam problemas, kurios buvo nurodytos 2004 m. gruodžio 16 d.
Šią dieną patvirtinti dokumentai, P6_TA(2004)0111 . paskutinėje Parlamento rezoliucijoje, turi būti tęsiamos prieš ir po įstojimo, ypač teisės ir vidaus reikalų srityse, pavyzdžiui, kovojant su korupcija, organizuotu nusikalstamumu, kontroliuojant sienas, konkurencijos srityje, susijusioje su valstybės parama, taip pat aplinkos srityje, atsižvelgiant į įstatymų įgyvendinimą ir jų suderinamumą visuose sektoriuose;
G. kadangi jei Rumunija ir toliau tęs pastangas, ji turėtų sugebėti įvykdyti derybų metu prisiimtus įsipareigojimus ir atlikti su stojimu susijusius uždavinius, kad taptų Sąjungos nare 2007 m.;
1. sveikina Europos Tarybos 2004 m. gruodžio 16–17 d. nutarimą baigti stojimo derybas su Rumunija, kuriuo buvo užbaigtos ketverių metų trukmės derybų ir daugelio metų pasirengimo procesas, kuris labai pakeitė šalies socialinį, politinį, ekonominį ir kultūrinį įvaizdį ir skatino pasikeitimų ir pažangos dinamiškumą;
2. pažymi, kad stojimo į Sąjungą perspektyva buvo galingas reformų svertas ir kad Rumunijos įdėtos pastangos prisidėjo prie šalies modernizavimo ir demokratijos, bet mano, kad šis procesas dar toli gražu nėra baigtas;
3. pabrėžia neįkainojamą vaidmenį, kurį nuo 1990 m. demokratizacijos proceso metu atliko Rumunijos nevyriausybinės organizacijos ir kiti aktyvūs pilietinės visuomenės dalyviai, kovodami su korupcija, gindami spaudos laisvę ir siekdami teismų nepriklausomumo;
4. su pasitenkinimu konstatuoja, kad dėl svarbių ekonomikos ir jos struktūros pertvarkymų bei struktūrinių reformų nuo 1997 m. buvo pasiekta esminės ekonomikos pažangos ir sukurta veikianti rinkos ekonomika; tačiau mano, kad makroekonominis stabilumas, leidžiantis Rumunijai atlaikyti konkurencijos spaudimą ir Sąjungos vidaus rinkos jėgų poveikį, dar turi būti stiprinamas; kviečia Rumunijos valdžią ir toliau dėti pastangas mažinti biudžeto deficitą, jei šalis nori pasiekti savo tikslus, susijusius su infliacija ir einamųjų sąskaitų deficito mažinimu; skatina Rumunijos valdžią tęsti privatizavimo ir restruktūrizavimo procesą, ypač plieno sektoriuje;
5. primena, jog tam, kad Rumunija galėtų įvykdyti stojimo derybų metu prisiimtus įsipareigojimus bei įgyvendintų prisijungimo kriterijus taip, kad 2007 m. ji galėtų tapti Sąjungos nare, būtina, kad ji dėtų visas pastangas šalindama problemas, išskirtas paskutinėje Komisijos pažangos ataskaitoje ir 2004 m. gruodžio 16 d. priimtoje Europos Parlamento rezoliucijoje;
6. šiame kontekste ypač pabrėžia:
- administracinės ir teisinės reformos turi būti įgyvendinamos taip, kad viešasis administravimas ir teisinis aparatas būtų suderinti ir veiktų aktyviai, skaidriai ir nepriklausomai; būtina labiau apriboti „skubių potvarkių“ panaudojimą;
- būtinybę tęsti kovą su korupcija, ypač korupcija aukščiausiu lygiu, kuri, nepaisant ką tik įdėtų pastangų, ir toliau graužia socialinį, ekonominį ir politinį gyvenimą, smukdydama Rumunijos įvaizdį tarptautinės bendruomenės akyse;
- poreikį užtikrinti būsimos išorinės Sąjungos sienos kontrolę ir užkirsti kelią prekybai žmonėmis ir kontrabandai;
- būtinybę garantuoti visišką žiniasklaidos nepriklausomumą ir žodžio laisvę be jokių suvaržymų;
- vietos ir regioninė valdžia turi būti stiprinama, užtikrinant tolygų teisyno įgyvendinimą visais lygiais, valstybės valdyme turi būti skatinami „tinkamo valdymo“, administracinės kultūros ir etikos principai;
- tautinių mažumų pripažinimo svarbą, pagarbą ir paramą joms, siekiant panaikinti visas smurto ir diskriminacijos formas jų atžvilgiu;
- turi būti įgyvendinti 2005 m. sausio 1 d. įsigalioję vaikų globos įstatymai, taip pat būtina skubiai rasti sprendimą dėl tarptautinių įvaikinimo atvejų ir pastebimai pagerinti neįgalių žmonių ir psichiatrinėse ligoninėse slaugomų ligonių padėtį;
- būtinybę teisingai ir skaidriai įgyvendinti naują įstatymą dėl valstybės paramos, Rumunijos konkurencinė taryba turi griežtai kontroliuoti šios paramos tiekimą pagal Europos ir Rumunijos įsipareigojimų, prisiimtų derybų metu, sąlygas;
- turi būti dedamos papildomos pastangos skiriant pakankamai investicijų ir daugiau dėmesio aplinkos apsaugos sričiai, siekiant išvengti pramoninės taršos ir reglamentuoti atliekų, cheminių medžiagų ir genetiškai modifikuotų organizmų tvarkymą ir nuotekų valymą;
7. taip pat pažymi, kad nors Rumunijos pramonės politika yra stabili ir tam tikra prasme prognozuojama, jos administraciniai gebėjimai yra nepakankami ir stabdo pramonės raidą; lygiai taip pat skubiai turi būti pašalintos struktūrinės kliūtys investicijoms, tokios kaip pernelyg didelė biurokratija ir nestabili teisinė aplinka; be to, siekiant užtikrinti efektyvią mažų ir vidutinių įmonių plėtros strategiją, reikalingas institucinių gebėjimų stiprinimas – būtina išankstinė sąlyga, dėl kurios turi būti imtasi atitinkamų priemonių;
8. laikosi nuomonės, kad skubiai reikalingas aktyvus energijos tiekimo saugumo didinimas, nes neefektyvių šildymo sistemų ir negyvybingų anglies kasyklų uždarymas lieka pagrindiniai klausimai, reikalaujantys socialinių priemonių, skirtų darbininkų problemoms spręsti;
9. sveikina tai, kad nauja Rumunijos vyriausybė pagrindiniu tikslu laiko spaudos laisvės ir informacijos priemonių nepriklausomybės didinimą, ir su pasitenkinimu pažymi, kad vyriausybė pranešė atšaukianti valstybinius reklamos suvaržymus, kurie buvo naudojami kaip politinės informacijos priemonių kontrolės priemonė; sveikina teisėkūros projektą, parengtą dalyvaujant informacijos priemonių priežiūros institucijoms ir kuriuo siekiama sukurti skaidrią ir atskaitingą visuomenės informavimo priemonių sistemą;
10. pastebi naujos Rumunijos vyriausybės ambicingą programą ir sveikina jos apsisprendimą pagreitinti pasirengimą stojimui ir išplėsti reformas, kuriomis siekiama pakelti Rumunijos piliečių gyvenimo kokybę ir gerovę;
11. sveikina pozityvius rumunų, tarp jų ir romų, vaikų švietimo poslinkius (mokyklos, infrastruktūra ir sąlygos) ir ragina Rumunijos valdžios įstaigas toliau tęsti prioritetines šio darbo kryptis, ypač keliant mokytojų kvalifikaciją ir atlyginimus;
12. konstatuoja, kad, nepaisant pažangos kovoje su socialinėmis negerovėmis, pavyzdžiui, socialinės globos įstatymuose, reikia padidinti pastangas mažinti skurdą ir užtikrinti ekonominę ir socialinę šalies sanglaudą, kuri tebėra labai trapi;
13. sveikina deklaracijos „Dėl romų integracijos dešimtmečio“ pasirašymą ir pripažįsta Rumunijos pastangas integruoti romus, priimant antidiskriminacinius įstatymus, ragina veiksmingiau įgyvendinti atskirties panaikinimo priemones švietimo srityje, mažinti moksleivių siuntimą į mokyklas, skirtas protiškai neįgaliesiems, ir mokyklos nelankymą, didinti galimybes pasinaudoti sveikatos apsaugos, visuomeninių ir socialinių tarnybų paslaugomis, mažinti nedarbą ir gerinti būsto sąlygas, taip pat siekti aktyviai įtraukti romų bendruomenę į šiuos darbus;
14. pastebi, kad nepaisant pagerėjusios padėties mažumų apsaugos požiūriu, reikia imtis papildomų priemonių, siekiant užtikrinti vengrų mažumos apsaugą laikantis subsidiarumo ir savivaldos principų;
15. pritaria Komisijos nuomonei, kad reikia kruopščiai stebėti, kaip įgyvendinami Rumunijos derybų metu prisiimti įsipareigojimai; mano, kad ši kontrolė yra būtinas ir veiksmingas įrankis nustatant trūkumus ir stengiantis juos pašalinti per trumpiausią laiką, sutelkiant visas būtinas pastangas tiek žmogiškųjų, tiek materialiųjų išteklių lygiu; prašo Komisijos užtikrinti, kad finansinės paramos teikimas per įvairias finansines programas (PHARE, SAPARD, ISPA) būtų tinkamesnis ir veiksmingesnis;
16. ragina Rumunijos valdžios įstaigas priimti aiškias ir apgalvotas taisykles dėl GMO, siekiant po narystės išvengti galimo Bendrijos teisyno nuostatų dėl GMO pažeidimo;
17. pabrėžia, kad naujų Bendrijos teisės normų dėl maisto higienos normų įgyvendinimas yra išskirtinai skiriamas vartotojų apsaugai ir maisto kokybei užtikrinti, todėl neturėtų sukelti sąmoningos struktūrinės maisto perdirbimo pramonės koncentracijos; skatina Rumunijos vyriausybę panaudoti SAPARD fondo lėšas produkcijai diversifikuoti ir decentralizuotai aukštos kokybės maisto produktų gamybai palaikyti;
18. išreiškia viltį, kad bus tinkamai pasirengta įgyvendinti bendrosios žuvininkystės politikos priemones ir pasitelkta pakankamai personalo ir lėšų sektoriui administruoti, ypač siekiant pasinaudoti SAPARD programoje numatytomis iniciatyvomis;
19. pabrėžia poreikį šiuo požiūriu tiek Rumunijai, tiek Komisijai nustatyti strateginės stojimo paramos programos ir struktūrinių fondų prioritetus psichiatrijos gydyklose ir ligoninėse gydomų pacientų ir gyventojų gyvenimo sąlygoms ir gydymui pagerinti;
20. išreiškia susirūpinimą dėl derybose su Rumunija numatytų ilgų pereinamųjų laikotarpių aplinkos apsaugos srityje ir prašo Komisijos ir atsakingų šalies institucijų imtis priemonių, kad šioje srityje būtų žymiai pagerinti administraciniai gebėjimai; dar kartą išreiškia susirūpinimą dėl numatyto aukso kasyklų projekto Rosia Montanoje ir reikalauja, kad būtų įvykdytas išsamus rizikos įvertinimas dėl galimos taršos cianidais ir dėl kasyklų reabilitacijos po uždarymo;
21. rengiasi toliau atidžiai stebėti procesą, kuriuo siekiama Rumunijos įstojimo į Europos Sąjungą 2007 m. sausio mėnesį, ir prašo Komisijos jį reguliariai informuoti apie Rumunijos valdžios institucijų pasirašant Stojimo sutartį prisiimtų įsipareigojimų, ypač kovos su korupcija, aplinkos apsaugos, teisingumo ir vidaus reikalų bei konkurencijos srityse, vykdymą; nori pabrėžti, kad pritaria Stojimo sutarčiai su sąlyga, kad Taryba ir Komisija vieningai prisidės priimant sprendimą tuo atveju, jei Stojimo sutartyje minimi apsauginiai straipsniai turėtų būti taikomi Rumunijai stojant į ES;
22. atkreipia dėmesį į tai, kad galimybė taikyti apsauginius straipsnius būtų laikoma ne sankcija, bet mechanizmu, skirtu suteikti Rumunijai būtiną laiką integruotis į vidaus rinką, nesukeliant sunkumų nei jai pačiai, nei Bendrijos politikai, kadangi tinkamas Rumunijos funkcionavimas yra valstybių narių ir kandidačių bendras tikslas ir kadangi šis procesas daro tiesioginį poveikį piliečių gyvenimui;
23. įsitikinęs, kad Rumunijos įstojimas į Sąjungą prisidės prie Europos kultūros ir politikos integracijos proceso, ypač Balkanų regiono stabilizavimo pastangų ir naujosios Europos kaimynystės politikos, puoselėjimo;
24. pastebi, kad stojimo sėkmė labai priklauso nuo stojančiosios šalies piliečių įsipareigojimų ir paramos stojimui; ragina Rumunijos valdžią ir nevyriausybines organizacijas plačiai vykdyti rimtą ir objektyvią informacinę kampaniją apie Sąjungą ir jos tikslus, taip pat apie prisijungimo pranašumus ir privalumus, kad Rumunijos piliečiai būtų visiškai įsitikinę savo pasirinkimu ir kiek įmanoma labiau įsitrauktų į pasirengimo eigą; prašo Komisijos skirti atitinkamą finansavimą informacinėms kampanijoms geriau šviesti visuomenę dėl Rumunijos (ir Bulgarijos) narystės ES;
25. pabrėžia, kad Rumunijos įstojimas į Sąjungą neturėtų būti suvokiamas kaip tikslo pabaiga, bet kaip gera proga prisidėti prie Europos integracijos projekto, kuriuo siekiama išaukštinti taiką ir jos reikšmę bei sukurti solidarumo ir gerovės erdvę, skleidžiant jos naudą visoms valstybėms narėms ir jų gyventojams;
26. pritaria Stojimo sutarties pasirašymui 2005 m. balandžio mėnesį ir džiaugiasi trisdešimt penkių Rumunijos stebėtojų atvykimu į Europos Parlamentą;
27. įpareigoja Pirmininką perduoti šią rezoliuciją Tarybai ir Komisijai bei valstybių narių ir Rumunijos vyriausybėms bei parlamentams.
15.3.2005
Žemės ūkio ir kaimo plėtros komiteto NUOMONĖ
teikiama Užsienio reikalų komitetui
dėl Rumunijos prašymo tapti Europos Sąjungos nare
( 2005/2028(INI)
Nuomonės pranešėjas:
Albert Jan Maat
PASIŪLYMAI
Žemės ūkio ir kaimo plėtros komitetas ragina atsakingą Užsienio reikalų komitetą į pasiūlymą dėl rezoliucijos įtraukti šiuos pasiūlymus:
1. atsižvelgia į Komisijos skaičiavimus, susijusius su Rumunijos įstojimo į Sąjungą sąnaudomis žemės ūkio sektoriuje;
2. pabrėžia politinę ir ekonominę Rumunijos įstojimo į Europos Sąjungą svarbą bei abiejų šalių pastangų būtinybę siekiant šio tikslo; tačiau pabrėžia, kad Parlamentui yra sunku balsuoti dėl Rumunijos stojimo į ES sutarties ir joje nurodytų plėtros sąnaudų, kadangi nebuvo susitarta, kaip šios sąnaudos bus integruotos į 2007-2013 m. laikotarpio finansinę perspektyvą; primena, kad atsižvelgiant į šį kontekstą nepaprastai svarbu visiškai atsižvelgti į BŽŪP įgyvendinimo Rumunijoje finansines sąnaudas ir atitinkamai nustatyti asignavimų ribas 2007-2013 m. laikotarpio finansinėje perspektyvoje;
3. džiaugiasi Rumunijos pasiekta pažanga įgyvendinant šio sektoriaus Bendrijos teisyną, bet pabrėžia, kad reikėtų sustiprinti bendrus administravimo ir teisės aktų įgyvendinimo gebėjimus; primena, kad svarbu tinkamai baigti ruoštis taikyti Bendrijos teisyną, o tai reiškia ne tik įsteigti būtinus kontrolės ir mokėjimo organus, bet ir būtinybę užtikrinti, kad juose dirbtų tinkamai išmokyti darbuotojai;
4. atkreipia dėmesį į tai, kad užimtumas žemės ūkio sektoriuje ir toliau sudaro itin didelę bendro užimtumo dalį, ir pabrėžia būtinybę imtis struktūrinės reformos naudojant kaimo plėtros fondų lėšas; teigia, kad dėl pagerėjusių ekonominių ir socialinių sąlygų kaimo vietovėse atsiras galimybė sukurti naujų pajamų šaltinių ir sumažinti skurdo rodiklius, taip išlaikyti gyventojus kaimo vietovėse ir išvengti grūsties miestuose;
5. susirūpinęs dėl žemo Sapard fondų lėšų panaudojimo laipsnio - 2000 m. skirtos lėšos buvo panaudotos, bet vėlesniems metams skirtų lėšų panaudojimas verčia nerimauti; šis faktas kelia grėsmę sklandžiam šalies įstojimui į ES; todėl ragina Komisiją ir Rumunijos valdžios institucijas aktyviau skleisti informaciją ir skatinti gyventojus dalyvauti kaimo plėtros projektuose;
6. džiaugiasi pažanga, pasiekta priimant mokėjimo agentūros ir integruotos administravimo ir kontrolės sistemos (IAKS) teisinę bazę, bet ragina dėti daugiau pastangų, kad šios sistemos galėtų veiksmingai funkcionuoti 2007 m.;
7. nerimauja dėl veterinarinio sertifikavimo patikimumo stokos, per žemo veterinarijos paslaugų finansavimo laipsnio ir didelių spragų gyvūnų gerovės srityje; pabrėžia būtinybę nedelsiant ir nuosekliai suderinti veterinarijos, augalų apsaugos ir maisto produktų saugos teisės aktus, atsižvelgiant į šių veiksnių svarbą vidaus rinkos veikimui, visuomenės sveikatos apsaugai ir siekiant išvengti konkurencijos iškraipymų, t. y. problemoms, kurios gali turėti padarinių kitoms valstybėms narėms;
8. giežtai ragina atsakingas Rumunijos institucijas imtis aiškių prevencinių priemonių, kad būtų užtikrinta koegzistencija, turint mintyje genetiškai modifikuotų rūšių naudojimą, ir taip garantuoti, kad bus paisoma Rumunijos stojimo metu taikomų Bendrijos nuostatų GMO skleidimo į aplinką srityje;
9 aktyviai ragina Rumunijos valdžios institucijas imtis naujų priemonių siekiant patenkinti Bendrijos žemės ūkio ir maisto sektoriaus įmonėms nustatytus higienos reikalavimus, ypač dėl neperdirbto pieno, skerdienos atliekų ir gyvulinių atliekų perdirbimo gamyklų; tačiau pabrėžia, kad Bendrijos maisto higienos nuostatų tikslas turi būti tik vartotojų apsauga ir maisto produktų kokybės užtikrinimas, jų negalima taikyti siekiant skatinti perdirbimo pramonės struktūrinę koncentraciją; todėl ragina Rumunijos vyriausybę pasirengimo narystei paramą kaimo plėtros srityje naudoti aukštos kokybės maisto produktų decentralizuotai gamybai ir regioninei rinkodarai skatinti;
10. pabrėžia būtinybę sustiprinti pasienio kontrolę veterinariniu ir fitosanitariniu aspektu.
PROCEDŪRA
Pavadinimas
Rumunijos prašymas tapti Europos Sąjungos nare
Procedūros numeris
2005/2028(INI)
Atsakingas komitetas
AFET
Nuomonę teikiantis (-ys) komitetas (-ai) Paskelbimo plenariniame posėdyje data
AGRI 10.3.2005
Glaudesnis bendradarbiavimas
-
Nuomonės referentas: Paskyrimo data
Albert Jan Maat 20.1.2005
Svarstymas komitete
3.2.2005
14.3.2005
Priėmimo data
14.3.2005
Galutinio balsavimo rezultatai
už:
prieš:
susilaikė:
20
-
-
Posėdyje per galutinį balsavimą dalyvavę nariai
Filip Adwent, Katerina Batzeli, Niels Busk, Joseph Daul, Albert Deß, Ioannis Gklavakis, Friedrich-Wilhelm Graefe zu Baringdorf , Elisabeth Jeggle, Stéphane Le Foll, Albert Jan Maat, Mairead McGuinness, Neil Parish, Marķa Isabel Salinas Garcķa, Csaba Sįndor Tabajdi, Marc Tarabella, Jeffrey Titford, Witold Tomczak, Kyösti Tapio Virrankoski
Posėdyje per galutinį balsavimą dalyvavę pavaduojantys nariai
Milan Horįček, Wies³aw Stefan Kuc
Posėdyje per galutinį balsavimą dalyvavę pavaduojantys nariai (178 straipsnio 2 dalis)
-
PROCEDŪRA
Pavadinimas
Rumunijos prašymas tapti Europos Sąjungos nare
Procedūros numeris
2005/2028(INI)
Pagrindas Darbo tvarkos taisyklėse
Darbo tvarkos taisyklių 45 straipsnis
Atsakingas komitetas Paskelbimo plenariniame posėdyje data
AFET 10.3.2005
Nuomonę teikiantis (-ys) komitetas (-ai) Paskelbimo plenariniame posėdyje data
visi
10.3.2005
Glaudesnis bendradarbiavimas Paskelbimo plenariniame posėdyje data
Kitas(-i) į pranešimą įtrauktas(-i) pasiūlymas(-i) dėl rezoliucijos
Pranešėjas(-ai) Paskyrimo data
Pierre Moscovici18.1.2005
Pakeistas(-i) pranešėjas(-ai)
Svarstymas komitete
16.3.2005
29.3.2005
30.3.2005
Priėmimo data
30.3.2005
Galutinio balsavimo rezultatai
už:
prieš:
susilaikė:
58
2
11
Posėdyje per galutinį balsavimą dalyvavę nariai
Vittorio Emanuele Agnoletto, Angelika Beer, Bastiaan Belder, Monika Beňová, André Brie, Elmar Brok, Philip Claeys, Simon Coveney, Ryszard Czarnecki, Véronique De Keyser, Giorgos Dimitrakopoulos, Camiel Eurlings, Maciej Marian Giertych, Klaus Hänsch, Toomas Hendrik Ilves, Georgios Karatzaferis, Ioannis Kasoulides, Bogdan Klich, Helmut Kuhne, Joost Lagendijk, Vytautas Landsbergis, Armin Laschet, Cecilia Malmström, Francisco José Millán Mon, Pierre Moscovici, Annemie Neyts-Uyttebroeck, Baroness Nicholson of Winterbourne, Raimon Obiols i Germà, Alojz Peterle, Tobias Pflüger, Miroslaw Mariusz Piotrowski, Bernd Posselt, Michel Rocard, Raül Romeva i Rueda, Libor Roucek, José Ignacio Salafranca Sánchez-Neyra, Jacek Emil Saryusz-Wolski, György Schöpflin, Gitte Seeberg, Marek Maciej Siwiec, Hannes Swoboda, István Szent-Iványi, Charles Tannock, Inese Vaidere, Geoffrey Van Orden, Ari Vatanen, Jan Marinus Wiersma, Karl von Wogau, Luis Yañez-Barnuevo García, Josef Zieleniec
Posėdyje per galutinį balsavimą dalyvavę pavaduojantys nariai
Laima Liucija Andrikienė, Carlos Carnero Gonz?lez, Alexandra Dobolyi, ?rp?d Duka-Zólyomi, Michl Ebner, Hélène Flautre, Michael Gahler, Georg Jarzembowski, Jaromír Kohlícek, Miguel Angel Martínez Martínez, Pasqualina Napoletano, Doris Pack, Athanasios Pafilis, Mechtild Rothe, Aloyzas Sakalas, Anders Samuelsen, Pierre Schapira, Inger Segelström, Csaba Sándor Tabajdi
Posėdyje per galutinį balsavimą dalyvavę pavaduojantys nariai (178 straipsnio 2 dalis)
Christofer Fjellner, Bronisław Geremek
Pateikimo data – A[6]
1.4.2005
A6-0037/2005
