ES turi aktyviau kovoti su vėžiu, mano europarlamentarai
Visuomenės sveikata
2007-09-27 - 13:35
Europoje vėžys išlieka pagrindine mirties priežastimi. Trečdalio susirgimų vėžiu galima išvengti, o dar trečdalis gali būti anksti nustatyti ir sėkmingai išgydyti. Ketvirtadienį Europos Parlamentas patvirtino rašytinį pareiškimą šia tema.
Parlamentas prašo ES Tarybą ir Europos Komisiją parengti išsamią strategiją, kuri apimtų vėžio profilaktiką, ankstyvą nustatymą, gydymą bei palaikomąją slaugą. Europarlamentarai „mano, kad, pasitelkus išsamią kovos su vėžiu strategiją, vėžys greitai nebebus pagrindinė mirties priežastis “.
Deputatai taip pat siūlo patobulinti ES teisės aktus šioje srityje, atsižvelgiant į naujus mokslo pasiekimus, skatinti mokslo tyrimus ir naujoves šioje srityje, dalintis pažangiąja patirtimi, taip pat vykdyti visuomenės informavimo kampanijas.
Šį pareiškimą jau pasirašė 419 europarlamentarų. Kad pareiškimas būtų oficialiai patvirtintas Parlamento, jį turėjo pasirašyti absoliuti dauguma parlamentarų (bent 393).
Patvirtinta: 2007-09-27
20070927IPR10872
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
