Klausimas Nr. H-000166/2011
Komisijai
2011 m. gegužės mėn. sesija
Darbo tvarkos taisyklių 116 straipsnis
Iliana Malinova Iotova
(S&D) Tema: Direktyvos 2009/138/EB taikymas
2009 m. lapkričio 25 d. Parlamentas ir Taryba patvirtino Direktyvą 2009/138/EB dėl draudimo ir perdraudimo veiklos pradėjimo ir jos vykdymo (Mokumas II). Pagal oficialią poziciją ši direktyva ES valstybėse narėse turėtų įsigalioti 2012 m. gruodžio 31 d.
Ar išimtys, numatytos direktyvos preambulės 4, 5, 6, 19, 20, 84, 85 konstatuojamosiose dalyse ir I antraštinės dalies 2 skirsnio 4 straipsnyje, taikomos Bulgarijos savanoriškoms sveikatos draudimo draugijoms?
Ar šios draugijos gali būti įtrauktos į I antraštinės dalies 2 skirsnio 8 straipsnyje nurodytą sąrašą įmonių, kurioms ši direktyva netaikoma?
Ar direktyva automatiškai taikoma šioms draugijoms, ar joms taikoma išimtis?
Gal šias draugijas galėtų ir toliau reglamentuoti Bulgarijos sveikatos draudimo įstatymai, taigi net ir perkėlus direktyvą jos vadovautųsi nacionalinės sveikatos apsaugos teisės aktų, o ne Draudimo kodekso nuostatomis?
