KLAUSIMAS ŽODŽIU SU DEBATAIS O-0054/06
pagal 108 Darbo tvarkos taisyklių straipsnį
pateikė
Anna Záborská
Moterų teisių ir lyčių lygybės komiteto vardu
Komisijai
Tema: Prievartinė prostitucija 2006 m. pasaulio futbolo čempionato metu
Moterų teisių ir lyčių lygybės komiteto organizuoto seminaro tarptautinės moters dienos kovo 8-osios proga metu Europos Komisijos atstovai pateikė keletą pasiūlymų, kaip spręsti prievartinės prostitucijos bei prekybos moterimis ir vaikais seksualinio išnaudojimo tikslais problemą per būsimą pasaulio futbolo čempionatą Vokietijoje.
1. Kokių specialių veiksmų Europos Komisija ėmėsi ar ketina imtis, kad būtų sprendžiama prievartinės prostitucijos bei prekybos moterimis ir vaikais problema būsimo pasaulio futbolo čempionato metu, atsižvelgiant į 2005 m. gruodžio 1–2 d. Tarybos priimtus geriausią patirtį, standartus ir procedūras dėl prevencijos ir kovos su prekyba žmonėmis? Ar buvo išplėtotos kampanijos priemonės Europos Sąjungos lygmeniu ir kaip bendradarbiauta su NVO?
2. Ar Vokietija informavo Komisiją dėl praktinių priemonių, kurių ji ketina imtis, ir ypač dėl tiesioginės daugiakalbės linijos įsteigimo, kad būtų padedama prekybos žmonėmis aukoms?
3. Ar Europos Komisija ėmėsi priemonių, susijusių su futbolo čempionatu, bendradarbiaudama su Europolu – pagrindine Europos priemone skirta kovai su prekyba žmonėmis?
4. Ar Europos Komisija įvertino praktines pasirinkimo galimybes, kad būtų nustatyta Europos kovos su prekyba žmonėmis diena, siekiant padidinti visuomenės supratimą apie tai, kaip svarbu kovoti su prekyba žmonėmis ir prievartine prostitucija? Ar buvo įtraukti valstybės narės ir pilietinės visuomenės atstovai, nes tokia iniciatyva turėtų būti palaikoma didžiausio galimo veikėjų skaičiaus?
5. Kokių priemonių ėmėsi Komisija drauge su Vokietija ir kitomis valstybėmis narėmis, kad būtų pranešta ambasadoms ir konsulatams dėl prievartinės prostitucijos klausimo ir kviečiant juos imtis būtinų priemonių prekybos moterimis atvejams nustatyti ir palaikant galimas aukas?
