Klausimas Nr. H-0583/2010
Tarybai
2010 m. gruodžio mėn. sesija
Darbo tvarkos taisyklių 116 straipsnis
Vilija Blinkevičiūtė
(S&D) Tema: Tinkamo formato knygų prieinamumas sutrikusio regėjimo ir disleksija sergantiems asmenims
Europoje gyvena milijonai Europos piliečių, turinčių skaitymo problemų. Tai aklieji ar disleksija sergantys žmonės, negalintys skaityti įprastu būdu. Šiems žmonėms knygos turi būti pateiktos kitu, jiems prieinamu, formatu – tai garsinės, Brailio raštu ar padidintu šriftu išleistos knygos. Deja, tokio formato knygos retai domina leidėjus, dėl to tik 5 procentai pasaulio kūrinių išleidžiama regėjimo negalią turintiems žmonėms prieinamu formatu.
Ar Taryba nemano, kad, siekiant pakeisti susiklosčiusią padėtį, būtina keisti tarptautinius autorių teisių įstatymus, kurie leistų, nepažeidžiant įstatymų, dalytis knygų kolekcijomis visoje Europos Sąjungoje ir už jos ribų? Tai suteiktų galimybę Europos Sąjungoje ir už jos ribų skaityti daugiau knygų skaitymo problemų turintiems, bet mokantiems kurią nors ES kalbą žmonėms, Kokia būtų Tarybos nuomonė dėl atskiro teisės akto pasiūlymo dėl tinkamo formato knygų prieinamumo sutrikusio regėjimo ir disleksija sergantiems asmenims iniciavimo, kuris būtų įpareigojantis ir darytų įtaką tam, kad ES valstybės narės ir trečiosios šalys galėtų keistis knygomis, išleistomis neįgaliesiems prieinamu formatu?
