Suvestinė : 15-02-2005(s)
EUROPOS PARLAMENTAS
Redaktoriai:
Virginija Zabotkaitė
Robertas Pogorelis
Sekretoriatas:
Asta Vasiliauskaitė
Tel. 31055
Briuselis:
Strasbūras:
ASP 6D 84
IPE3 F02/017
B-1047 Brussels
BP1024, F-67070 Strasbourg
Tel. (32-2) 283 10 55
Tel. (33) 3 88 17 46 42
Fks. (32-2) 284 92 53
Fks. (33) 3 88 17 93 55
el.paštas: spauda-lt@europarl.eu.int
Tinklapis: http://www.europarl.eu.int/press/index_publi_lt.htm
Baigta redaguoti: vasario 15 d.
Frakcijos Pagal 02.02.2005
PPE-DE
PSE
ALDE
Verts / ALE
GUE / NGL
IND / DEM
UEN
NI
Total
BE
6
7
6
2
3
24
CZ
14
2
6
1
1
24
DK
1
5
4
1
1
1
1
14
DE
49
23
7
13
7
99
EE
1
3
2
6
EL
11
8
4
1
24
ES
24
24
2
3
1
54
FR
17
31
11
6
3
3
7
78
IE
5
1
1
1
1
4
13
IT
24
16
12
2
7
4
9
4
78
CY
3
1
2
6
LV
3
1
1
4
9
LT
2
2
7
2
13
LU
3
1
1
1
6
HU
13
9
2
24
MT
2
3
5
NL
7
7
5
4
2
2
27
AT
6
7
2
3
18
PL
19
8
4
10
7
6
54
PT
9
12
3
24
SI
4
1
2
7
SK
8
3
3
14
FI
4
3
5
1
1
14
SE
5
5
3
1
2
3
19
UK
28
19
12
5
1
11
2
78
Total
268
200
88
42
41
37
27
29
732
Frakcijos
PPE-DE
Europos liaudies partijos (krikščionių demokratų) ir Europos demokratų frakcija
PSE
Socialistų frakcija Europos Parlamente
ALDE
Liberalų ir demokratų aljansas Europai
GUE/NGL
Europos vieningųjų kairiųjų jungtinė frakcija/Šiaurės šalių žalieji kairieji
Verts/ALE
Žaliųjų frakcija/Europos laisvasis aljansas
UEN
Sąjungos už tautų Europą frakcija
IND/DEM
Europos demokratinių valstybių ir įvairovės frakcija
NI
Nepriklausomi Parlamento nariai
SPAUDOS KONFERENCIJOS
Maloniai prašome atkreipti dėmesį, jog darbotvarkėje galimi paskutinės minutės pokyčiai.
Priešsesijinė spaudos konferencija vyks Briuselyje, PHS pastate, 0A50 patalpoje, prieš plenarinę sesiją penktadienį 11 val.
Galutinis bryfingas vyks 16:30 val. pirmadienį, 2005 m. vasario 21 d., spaudos centro patalpose Strasbūre. Komisijos darbo programa
Komisijos darbo programa 2005 m.: solidarumas, klestėjimas ir saugumas ES
Pasiūlymai dėl rezoliucijų - Komisijos strateginės gairės / 2005 m. teisės aktų leidybos ir darbo programa
Debatai: 2005-01-26
Balsavimai: 2005-02-23
Vasario 23 d. Parlamentas balsuos dėl Komisijos veiklos gairių 2005 m. Sausio 26 d. EP vykusiuose debatuose Komisijos vadovas Žozė Manuelis Barozas (José Manuel BARROSO ) pristatė EK darbo programą, kurios prioritetai - ES solidarumas, klestėjimas ir saugumas.
"Europai reikia naujų idėjų ir spurto, " - kalbėjo parlamentarams EK vadovas. - "Svarbu priartinti Europą prie piliečių juos labiau įtraukiant į ES politiką ir sprendimų priėmimo procesą". 2005 m. Komisija peržiūrės Lisabonos strategiją ir jos įgyvendinimą, daug dėmesio skirs darniam vystymuisi, finansinei perspektyvai, teisingumo ir saugumo erdvės kūrimui bei socialinėms problemoms.
"Siekiant ilgalaikio klestėjimo, stipresnio konkurencingumo bei darnaus vystymosi, būtinas naujas ekonomikos proveržis. Todėl ES valstybės privalo tęsti struktūrines reformas, didinti užimtumą, užtikrinti socialinį solidarumą bei aplinkosaugą", - komentavo Komisijos nubrėžtus tikslus Ž. Barozas.
Kova su terorizmu bei Europos laisvės, saugumo ir teisingumo erdvės plėtra liks svarbūs prioritetai ateinančiais metais. Primindamas cunamio katastrofą Azijoje, Komisijos vadovas pažymėjo, jog ES turi būti pasirengusi greitai reaguoti į įvairias gamtos, energetikos ir kitas krizes.
"Riba tarp ES vidaus ir išorės politikos palengva nyksta", - pastebėjo Ž. Barozas. "Išorinių santykių srityje privalome sutelkti ypatingą dėmesį būsimoms stojimo deryboms bei glaudžiam bendradarbiavimui su ES kaimyninėmis šalimis. Pasaulio arenoje Sąjunga privalo kalbėti tvirtu vieningu balsu bei atnaujinti transatlantinius santykius".
Ž. Barozas taip pat pabrėžė deputatams, jog finansinė perspektyva privalo pateisinti ES priemones užsibrėžtiems tikslams įgyvendinti: "Negalime turėti daugiau Europos už mažiau pinigų". Jis užtikrino sieksiąs glaudaus bendradarbiavimo su Parlamentu. Nuolatinė komisarų grupė, vadovaujama vicepirmininkės Margot Valstriom (Margot WALLSTRÖM ), palaikys nuolatinį dialogą su EP.
Transportas
Europiečiams - vienodi vairuotojo pažymėjimai
Mathieu GROSCH (EPP-ED, BE)
Pranešimas dėl siūlomos Parlamento ir Tarybos direktyvos dėl vairuotojo pažymėjimų
Bendro sprendimo procedūra, pirmasis svarstymas
Debatai: 2005-02-22
Vasario 22 d. Parlamentas balsuos dėl vairuotojo pažymėjimų direktyvos, kuria siekiama suderinti vairuotojo pažymėjimų galiojimą ES ir palaipsniui pakeisti 110 šiuo metu ES šalyse galiojančių pažymėjimo modelių vienu bendru (plastikiniu). Tai, deputatų nuomone, sumažintų pažymėjimų klastojimą, supaprastintų vairuotojų judėjimą ES bei padidintų saugumą Europos keliuose.
EP Transporto ir turizmo komitetas sukonkretino pažymėjimų pakeitimo terminus: popierinius pažymėjimus per dešimt metų siūloma pakeisti plastikiniais, o šiuos dar per dešimt metų - vieno europinio standarto pažymėjimais. Valstybėms norima suteikti teisę įmontuoti mikroschemas į naujo tipo pažymėjimus, taip siekiant juos apsaugoti nuo klastojimo. Naujieji pažymėjimai galiotų dešimt metų, tačiau valstybės turėtų teisę apriboti naujiems vairuotojams išduodamų pažymėjimų galiojimą iki trejų metų.
Komitetas siūlo sukurti centralizuotą Europos vairuotojų duomenų bazę. Tai leistų sugriežtinti vairuotojų pažymėjimų išdavimą: neišduoti jų tiems, kuriems kitoje ES šalyje buvo apribota arba atimta teisė vairuoti. Valstybės galės pačios nustatyti mažiausią amžių vairuotojo pažymėjimui gauti. Motociklininkų pažymėjimai būtų išduodami laipsniškai: galingesnius motociklus būtų leidžiama vairuoti vyresniems arba turintiems mažiau galingų motociklų vairavimo patirties. Deputatai siūlo apsvarstyti galimybę panašiu principu išduoti pažymėjimus ir kitų transporto rūšių, pirmiausia keleivinio transporto, vairuotojams.
Komiteto nariai nepritarė Komisijos siūlymui apriboti 65 metų amžiaus ar vyresnių vairuotojų pažymėjimų galiojimą penkeriais metais, nes tai diskriminuotų pagyvenusius žmones. Vietoje to siūloma leisti ES šalims apriboti pažymėjimų galiojimo laiką tam tikrų ligų atveju.
Parlamentarai siūlo išplėsti B kategorijos vairuotojų teisę vežti puspriekabes bei priekabas, leidžiant jiems vežti puspriekabę iki 3500 kg, o mokymuose dalyvavusiems vairuotojams (be papildomo egzamino) - ir priekabą (pvz., namelį ant ratų), jei bendras junginio svoris neviršija 4250 kg. Bus griežtai prižiūrima, kad šia galimybe nebūtų naudojamasi komerciniais tikslais, nes tai sukeltų nesąžiningą konkurenciją profesionaliems vairuotojams.
Kultūra
2009-ųjų Europos kultūros sostinė bus Lietuvoje
Christa PRETS (PSE, AT)
Pranešimas dėl Europos kultūros sostinės renginių 2005 - 2019 m.
Bendro sprendimo procedūra, antrasis svarstymas
Debatai : 2005-02-22
Vasario 22 d. Parlamentas balsuos dėl Kultūros ir švietimo komiteto parengto pranešimo dėl Europos kultūros sostinių 2005 - 2019 m. Naujosios ES narės bus įtrauktos į esamą programą, skatinančią ES tautų kultūrinį bendravimą, tarpusavio pažinimą bei supratimą.
Pradedant 2007-aisiais, kasmet Europoje bus nebe viena, o dvi kultūros sostinės. 2009-aisiais jos bus Lietuvoje ir Austrijoje. Naujosioms ES narėms integruoti į programą skirta papildomai lėšų. Pritardamas Tarybos bendrajai pozicijai, komitetas siūlo Komisijai stiprinti miestų konkurenciją siekiant kultūros sostinės statuso bei sugriežtinti sprendimo kriterijus. Deputatai sveikina ES kultūros komisaro Jano Figelio (Jan FIGEL ) pažadą per artimiausius šešis mėnesius reformuoti esamą programą.
Šalys, kuriose numatytos Europos kultūros sostinės 2005-2019 m.
Metai
Pirmoji šalis
Antroji šalis
2005
Airija (Korkas)
-
2006
Graikija (Patras)
-
2007
Liuksemburgas (Liuksemburgas)
Rumunija (Sibiu)
2008
Jungtinė Karalystė (Liverpulis)
Norvegija (Stavangeris)
2009
Austrija
Lietuva
2010
Vokietija
Vengrija
2011
Suomija
Estija
2012
Portugalija
Slovėnija
2013
Prancūzija
Slovakija
2014
Švedija
Latvija
2015
Belgija
Čekija
2016
Ispanija
Lenkija
2017
Danija
Kipras
2018
Nyderlandai
Malta
2019
Italija
-
Teisingumas ir vidaus reikalai
Informacija apie teistumą bus keičiamasi veiksmingiau
Antonio DI PIETRO (ALDE, IT)
Pasiūlymas dėl Tarybos nutarimo dėl keitimosi informacija iš nuosprendžių registro įrašais
Konsultacijos procedūra
Debatai : 2005-02-21
Nesenas pedofilijos atvejis Belgijoje bei Prancūzijoje, taip pat teroro aktai Europoje bei kitur pasaulyje parodė, jog valstybėms būtina veiksmingiau keistis informacija apie asmenų teistumą.
Komisijos pasiūlytas nutarimas įpareigotų ES šalis nedelsiant pranešti kitai valstybei apie nuteistus jos piliečius (iki šiol tai buvo privalu atlikti tik kartą per metus). Siekdami sumažinti informacijos apkrovą, parlamentarai siūlo šią nuostatą įteisinti tik sunkių nusikaltimų atveju. Į kitos ES valstybės paklausimą dėl asmenų teistumo šalis privalėtų atsakyti per penkias dienas. Parlamentarai siūlo pratęsti šį laiką iki 10 dienų, tačiau skubiais atvejais jį apriboti iki 48 valandų.
EP Piliečių laisvių, teisingumo ir vidaus reikalų komitetas taip pat siūlo labiau užtikrinti asmens duomenų apsaugą. Komiteto siūlymu, teistumo duomenys būtų pasiekiami tik asmenims, vykdantiems baudžiamąjį persekiojimą, atsakingiems už visuomenės saugumą, o taip pat atrenkantiems žmones darbui su vaikais. Jei kitos ES valstybės piliečio duomenų prašoma ne baudžiamajam persekiojimui, ši valstybė turės būti informuota apie jų panaudojimą.
ES šalių baudžiamoji teisė supanašės
António COSTA (PSE, PT)
Rekomendacija dėl baudžiamojo teisingumo vykdymo kokybės ir baudžiamosios teisės suderinimo ES valstybėse
Debatai: 2005-02-21
Balsavimas: 2005-02-22
Vasario 22 d. Parlamentas balsuos dėl Tarybos pasiūlymo suderinti baudžiamosios teisės ir teisingumo vykdymo principus ES šalyse.
Pasiūlymu siekiama minimaliai suderinti ES šalių įstatymus, kad būtų užtikrintos ES Konstitucijoje įtvirtintos žmogaus teisės ir veiksminga teisingumo sistema. ES valstybėse piliečių teisė į teisingumą turi būti įgyvendinama panašiomis sąlygomis, ir šių sąlygų kokybė turi nuolat gerėti. Todėl siūloma suderinti įrodymų administravimą ir vertinimą, priverstinių priemonių taikymą bei bausmių atlikimo standartus ES šalyse.
Nors naujoji ES Konstitucija įpareigoja ES šalis pripažinti viena kitos teismų sprendimus, reikia stiprinti valstybių pasitikėjimą viena kitos teisingumo vykdymo sistema. Ateityje šalys netgi galėtų perduoti savo piliečius kitos ES valstybės teismui. Todėl EP Piliečių teisių, teisingumo ir vidaus reikalų komitetas siūlo priimti "Baudžiamojo teisingumo vykdymo kokybės ES chartiją", kurioje būtų numatyta, kaip valstybė galėtų įvertinti baudžiamojo teisingumo vykdymo kokybę kitoje ES šalyje.
Ekonominiai ir pinigų reikalai
ES ekonominės politikos gairės
Robert GOEBBELS (PSE, LU)
Pranešimas dėl ES ekonominės politikos bendrųjų gairių
Dok. A6-0026/2005
Debatai: 2005-02-24
Balsavimas: 2005-02-24
Vasario 24 d. eurodeputatai aptars ES ekonominę padėtį ir ES ekonominės politikos gaires. Parlamentas apgailestauja, jog vėluojama įgyvendinti Lisabonos strategiją ir nurodo veiksmus ES ekonominiam augimui paspartinti.
Pranešime Komisija raginama užbaigti kurti vidaus rinką, supaprastinti ES vykdomų priemonių sąveiką ir užtikrinti sąžiningą konkurenciją visose srityse. Deputatai remia Europos centrinio banko nepriklausomumą ir kviečia jį geriau koordinuoti ekonomikos politiką bei suderinti valstybių narių biudžetinius kalendorinius planus. Darbo rinkos reformos, parlamentarų nuomone, turi užtikrinti pusiausvyrą tarp lankstumo ir saugumo.
Pasak pranešimo, darbo laiko padidinimas bus neišvengiamas siekiant prisitaikyti prie demografinių pokyčių ir atitikti visas ekonomines bei socialines reikmes. Ekonomikos ir pinigų politikos komitetas nerimauja dėl aukšto bedarbystės lygio ES, pabrėžia smulkių ir vidutinių įmonių vaidmenį kuriant darbo vietas ir būtinybę plėtoti palankią verslui aplinką, sumažinant administracinę naštą ir bendrą mokesčių lygį smulkiam verslui.
Išsamesnė informacija: ES bendrosios ekonominės politikos gairės http://europa.eu.int/comm/economy_finance/publications/european_economy/broadeconomypolicyguidelines2004_en.htm
Stabilumo ir augimo paktas
Othmar KARAS (PPE / DE, AT)
Komisijos komunikatas Tarybai ir EP dėl EPS viešųjų finansų (2004)
Dok: A6-0025/2005
Debatai: 2005-02-24
Balsavimas: 2005-02-24
Vasario 24 d. parlamentarai diskusijose kvies šalis nares imtis griežtesnių priemonių biudžeto deficitui mažinti. Ekonomikos ir pinigų politikos komiteto narių požiūriu, "didelį nominalų deficitą lėmė kai kurių valstybių savarankiškai vykdoma biudžeto liberalizavimo politika".
Pažymėdami, jog kai kurios šalys nesiėmė tinkamų priemonių kovoti su deficitu, parlamentarai vis dar abejoja, ar artimiausiu metu pavyks sumažinti deficitą iki 3 proc. BVP nepažeidžiant Stabilumo ir augimo pakto taisyklių ir laiku sukaupti reikiamus pinigų rezervus. Deputatai primena valstybėms narėms įsipareigojimus priartinti jų biudžetus prie pusiausvyros - "subalansuotas biudžetas ir kainų stabilumas itin svarbus augimui bei darniai socialinei ir pensijų sistemai".
Parlamentarų nuomone, ekonominių pokyčių valdymas kai kuriose Vidurio ir Rytų Europos šalyse turėjo rimtų padarinių jų deficitui ir valstybės skolos dydžiui. Todėl naujosios ES narės raginamos pagreitinti reformas valstybės finansų srityje bei sutelkti dėmesį pensijų ir socialinių pašalpų sistemos atnaujinimui.
Paslaugų kompensavimas iš biudžeto bus ribojamas
Sophia Helena IN'T VELD (ALDE, NL)
Pranešimas dėl valstybės pagalbos atlyginant už viešąsias paslaugas
Procedūra: iniciatyva
Debatai: 2005-02-21
Parlamentas balsuos dėl rezoliucijos, sukonkretinančios ES nuostatas dėl valstybės pagalbos bendrovėms, atlyginant joms už viešąsias paslaugas.
Svarbu užtikrinti kokybiškas visuotinės svarbos paslaugas neiškreipiant konkurencingumo. Vidaus rinkos liberalizavimas bei sąžininga konkurencija padarė visuotinės svarbos paslaugas labiau prieinamas, suteikė didesnį pasirinkimą, geresnę kokybę ir mažesnes kainas. Nepaisant to, kasmet ES valstybių teikiamos pagalbos apimtis prilygsta daugiau kaip pusei ES biudžeto. Todėl Parlamentas siekia užtikrinti, kad viešųjų paslaugų kompensavimas neviršytų sumos, reikalingos paslaugos teikimui, ir nebūtų naudojamas kitai veiklai finansuoti.
Komisija pasiūlė atleisti smulkius paslaugų teikėjus nuo reikalavimo pranešti jai apie nedidelės apimties kompensaciją, gautą iš valstybės. Parlamentarai siūlo sukonkretinti šią išimtį: bendrovės, kurių metinė apyvarta nesiekia 50 mln. eurų, neturės pranešti apie iš valstybės gautą kompensaciją, nesiekiančią 15 mln. eurų per metus.
Komisija taip pat pasiūlė atleisti nuo šios prievolės ligonines bei būstą socialiai remtiniems žmonėms teikiančias bendroves. Parlamentarai mano, jog valstybės pagalba šioje srityje gali iškreipti konkurenciją, todėl siūlo leisti padaryti išimtį tik po išsamios atitinkamos šalies vyriausybės ataskaitos apie šių sektorių padėtį.
Lietuvos deputatės pranešimas dėl trumpalaikės statistikos ES
Margarita STARKEVIČIŪTĖ (ALDE, LT)
Pranešimas dėl trumpojo laikotarpio statistikos
Bendro sprendimo procedūra, pirmasis svarstymas
Dok: A6-0023/2005
Debatai : 2005-02-22
Vasario mėn. plenarinėje sesijoje Parlamentas balsuos dėl Ekonomikos ir pinigų politikos komiteto narės Margaritos STARKEVIČIŪTĖS (ALDE, LT) parengto pranešimo dėl trumpalaikės statistikos.
Komisijos siūlymu keisti galiojantį reglamentą siekiama suvienodinti duomenų rinkimo ir apskaičiavimo metodiką ES bei išplėsti kai kurių statistinių rodiklių (importo kainų, parduotos produkcijos kainų ir t.t.) naudojimą. Tai leistų Eurostat lengviau apskaičiuoti suvestinius rodiklius, reikalingus ES pinigų politikai vykdyti.
Ekonomikos ir pinigų politikos komitetas siūlo Parlamentui iš esmės pritarti Komisijos pasiūlytiems pakeitimams, išskyrus pasiūlymą įpareigoti įmones skaičiuoti detalesnį importo kainų rodiklį. Komitetas taip pat siūlo įsipareigoti mažinti įmonių prievoles bei sąnaudas renkant duomenis, ypač kai juos galima gauti iš kitų šaltinių. šalis, dar neįsivedusias euro, deputatai siūlo atleisti nuo prievolės skaičiuoti importo kainų rodiklį.
Pramonė
Ar ES skirs daugiau lėšų moksliniams tyrimams?
Miloslav RANSDORF (GUE/NGL, CZ)
Klausimas žodžiu ir debatai
Parlamentas Komisijai pateiks klausimą žodžiu dėl 7-osios pamatinės mokslinių tyrimų programos finansavimo - ar Komisija įsipareigoja siūlyti dvigubai padidinti ES biudžeto lėšas, skirtas moksliniams tyrimams.
Prekyba
ES tekstilės ir aprangos pramonė po 2005 m.
Luisa MORGANTINI (GUE/NGL, IT), Enrique BARÓN CRESPO (PSE, ES), Giles Bryan CHICHESTER (PPE-DE, UK)
Klausimai žodžiu dėl PPO susitarimo dėl tekstilės ir aprangos galiojimo pabaigos
Debatai: 2005-02-23
Vasario 23 d. EP Vystymosi, Tarptautinės prekybos ir Pramonės komitetai pateiks Tarybai ir Komisijai klausimus žodžiu dėl PPO susitarimo tekstilės ir aprangos galiojimo pabaigos.
Pagal šį susitarimą nuo 2005 m. PPO nariams neleidžiama nustatyti importuojamos aprangos ir tekstilės kvotų. Deputatų požiūriu, tai dar labiau padės kai kurioms šalims, pvz., Kinijai dominuoti pasaulio rinkoje. Kinija ignoruoja savo, kaip PPO narės, įsipareigojimus laikytis rinkos ekonomikos principų ir atverti rinką kitoms šalims.
Komisija yra patvirtinusi veiksmų planą padėti išlikti Europos tekstilės pramonei. Parlamentarai teirausis Tarybos ir Komisijos nuomonės dėl numatytų priemonių bei institucijų ketinimų įgyvendinti Aukšto lygio grupės pranešime „Tekstilė ir apranga po 2005 m." pasiūlytas rekomendacijas taikyti specialias apsaugos priemones Kinijai tekstilės srityje, sukurti importo iš Kinijos priežiūros sistemą bei prižiūrėti, kaip Kinija laikosi PPO įsipareigojimų. Deputatai taip pat norės sužinoti kvotų sistemos panaikinimo poveikį besivystančioms šalims.
Aplinka
ES aplinkosaugos planui trūksta konkretumo
Frédérique RIES (ALDE, BE)
Pranešimas dėl 2004-2010 m. Europos aplinkos ir sveikatos apsaugos veiksmų plano
Procedūra: iniciatyva
Debatai: 2005-02-23
Balsavimas: 2005-02-24
EP Aplinkosaugos, visuomenės sveikatos ir maiso saugos komitetas siūlo priimti rezoliuciją dėl Komisijos patvirtinto 2004-2010 m. Europos aplinkos ir sveikatos apsaugos veiksmų plano.
Aplinkos taršos keliama rizika - vienas svarbiausių ES piliečių rūpesčių. Per pastaruosius 20 metų itin išaugo ūminių kvėpavimo takų susirgimų dėl aplinkos taršos, o taip pat neurologinių ligų, sukeltų kenksmingų medžiagų. Kas trečias vaikų ir jaunuolių ligos atvejis Europoje susijęs su aplinkos tarša. Nepaisant to, parlamentarų nuomone, Komisijos patvirtintame plane nenumatyta pakankamai praktinių žingsnių bei lėšų aplinkosaugai.
Parlamentarai siūlo įdiegti biologinės aplinkos stebėsenos sistemą, sukurti ES šalių taršos šaltinių bei jų sukeltų ligų registrus, taip pat ES teisės aktais nustatyti leistinas oro užterštumo normas. Raginama skirti daugiau dėmesio moksliniams teršalų poveikio sveikatai tyrimams, visuomenės švietimui bei informavimui. Kenksmingų medžiagų prekybą ir naudojimą siūloma apriboti, kai tik atsiranda saugesni pakaitalai. Ypatingą dėmesį norima skirti embrionų, kūdikių ir vaikų apsaugai. Parlamentarai pritaria Komisijos norui uždrausti rūkyti uždarose patalpose ir siūlo tabako dūmams suteikti pirmos kategorijos kancerogeno statusą.
Žuvininkystė
Steigiama ES žvejybos kontrolės agentūra
Elspeth ATTWOOLL (ALDE, UK)
Pranešimas dėl Bendrijos žvejybos kontrolės agentūros įsteigimo
Dok: A6-022/2005
Konsultacijos procedūra
Debatai : 2005-02-22
Parlamentas balsuos dėl pasiūlymo įsteigti ES žvejybos kontrolės agentūrą. Nors ES valstybės jau yra įsipareigojusios įsileisti kitų Sąjungos šalių inspektorius, iki šiol žvejybos kontrolė buvo šalių narių kompetencija. Steigiama agentūra suvienys ES šalių pastangas išsaugoti žuvų išteklius bei užtikrinti sąžiningą konkurenciją, garantuos veiksmingesnę žvejybos kontrolę ir sutaupys lėšų.
Agentūra, kurios būstinė numatyta Ispanijos Vigo mieste, kontroliuos žvejybą ES šalių bei tarptautiniuose vandenyse. Parlamento Žvejybos komitetas siūlo įgalioti ją kontroliuoti ir žvejybos produkcijos importą, eksportą bei transportavimą, o taip pat tikrinti trečiųjų šalių laivus.
Be Komisijos ir ES valstybių atstovų, komiteto nuomone, agentūros valdyboje turėtų būti ir keturi žvejybos pramonės deleguoti atstovai, turintys balso teisę. Galimo interesų konflikto atveju valdybos narys privalės apie jį pranešti svarstymo metu ir nedalyvauti balsavime.
