Klausimas Nr. H-000116/2011
Komisijai
2011 m. balandžio mėn. sesija
Darbo tvarkos taisyklių 116 straipsnis
Karin Kadenbach
(S&D) Tema: ES biologinės įvairovės strategija
2010 m. – Tarptautiniais biologinės įvairovės metais – Europos Vadovų Taryba priėmė ambicingą 2050 m. viziją ir patvirtino ambicingą 2020 m. tikslą dėl biologinės įvairovės išsaugojimo ES. Pasaulio valstybių vyriausybės, laikydamosi Biologinės įvairovės konvencijos, patvirtino ambicingą visuotinę viziją ir 2020 m. biologinės įvairovės išsaugojimo misiją, taip pat strateginį planą, kuriame iškeliama 20 bandomųjų tikslų.
Kada Komisija ketina paskelbti ES biologinės įvairovės strategiją, kurioje būtų numatytos plataus masto priemonės, kurių reikia imtis norint įgyvendinti ES ir pasaulinius biologinės įvairovės išsaugojimo tikslus?
Ar Komisija gali patvirtinti, kad naujojoje strategijoje nebus pakeitimų, galinčių pakenkti visų iki 2020 m. užregistruotų saugomų buveinių ir rūšių išsaugojimo statusui ES, įskaitant vietoves tinklo „Natura 2000“ teritorijose ir už jų ribų, kad iki 2050 m. visoms buveinėms ir rūšims būtų užtikrintas palankus išsaugojimo statusas?
Kokios konkrečios priemonės numatytos (neskaitant tobulinimosi kursų teisėjams ir Komisijos planuojamų gairių) ES aplinkos apsaugos teisės aktų įgyvendinimui gerinti? Ar Komisija ketina įsteigti ES aplinkos apsaugos kontrolės tarnybą ir priimti aplinkos apsaugos kontrolę reglamentuojančius teisės aktus, kaip kad ragino padaryti Parlamentas?
