KLAUSIMAS ŽODŽIU H-0034/10
Vyriausybės valandai 2010 Vasario mėnesio sesijoje
pagal 116 Darbo tvarkos taisyklių straipsnį
pateikė
Catherine Bearder
Komisijai
Tema: Prekyba vaikais iš Haičio ir jų įvaikinimas Europoje
Neseniai įvykęs žemės drebėjimas Haityje jau sužlugdė šimtų tūkstančių žmonių gyvenimus, tačiau nesuskaičiuojamai gausybei vaikų, kurie liko našlaičiais ar dingo be žinios, didžiausias siaubas dar prieš akis. Jungtinių Tautų vaikų fondas (UNICEF) paskelbė keletą pranešimų dėl vaikų, kurie buvo išvežti iš Haičio neatlikus reikalingų procedūrų ar neparengus tinkamų dokumentų.
Kokių priemonių imasi Komisija, kad užtikrintų, jog šie vaikai nebūtų nelegaliai išvežti į Europos Sąjungą ir kad jais čia nebūtų prekiaujama bei kad šių vaikų įvaikinimui Europoje būtų taikomos įprastos apsaugos procedūros?
Kokių priemonių imasi Haityje veikiančios Europos tarnybos, kad paremtų Haičio vyriausybę didinant budrumą pasienio punktuose ir užkertant kelią nelegaliam vaikų išvežimui iš Haičio?
Keletas ES valstybių jau pagreitino teisėtą reikalavimus atitinkančių našlaičių iš Haičio patekimą į jų valstybes. Kokių priemonių ėmėsi Komisija, kad nustatytų bendrą ES poziciją dėl greito vaikų iš Haičio įsivaikinimo ir kad neleistų, jog vaikai, kurie dar nebuvo tinkamai įvertinti, būtų išvežami į Europą?
