Peticijose – žmonėms rūpimi klausimai
Peticijos
2008-09-22 - 14:07
D. Hammerstein: „Peticijos įkvepia dvasios europinei teisei“ Teisę teikti individualią ar kolektyvinę peticiją Europos Parlamentui turi kiekvienas ES gyventojas. 2007 m. ši institucija gavo 1506 peticijas – vidutiniškai keturias kasdien – kuriose išreikštas susirūpinimas aplinkos, sveikatos ir žmogaus teisių apsaugos bei miestų plėtros klausimais. Šia teise pernai aktyviausiai naudojosi ispanai. Pranešėjo dėl peticijų komiteto veiklos 2007 m. Davido Hammersteino paprašėme paaiškinti, kokį vaidmenį atlieka peticijos.
Peticiją teikti bet kuria iš oficialių ES kalbų gali ne tik piliečiai, bet ir ES registruotos asociacijos, įmonės arba organizacijos.
Teisė teikti peticiją
Priimtinas – pateiktas ES kompetencijai priklausančiai klausimais – peticijas svarsto Peticijų komitetas. Tarp jo nagrinėtų peticijų randame dokumentus dėl išsėtinės sklerozės, Baltijos jūros dujotiekio bei „Via Baltica“ magistralės.
Peticijose paprastai atkreipiamas dėmesys į netinkamą ES teisės taikymą ir perkėlimą į nacionalinę teisę arba prašoma Europos Parlamento priimti bendrą poziciją tam tikru klausimu. Išnagrinėjęs peticiją Peticijų komitetas gali paprašyti Europos Komisijos pradėti pažeidimo tyrimo procedūrą ar keisti ES teisės aktus. Apie trečdalis tyrimo procedūrų yra susiję su peticijų teikėjų įvardintais klausimais.
Pasak D. Hammersteino (Žaliųjų frakcija/Europos laisvasis aljansas, Ispanija), „peticijos įkvepia dvasios europinei teisei“ ir, „atverdamos ES duris tūkstančiams piliečių, paskatina ES įsigilinti į rimtas vietines problemas.“
Aplinkosauga – svarbiausias peticijų teikėjų rūpestis
2007 m. daugiausia peticijų gauta iš Ispanijos (254), Vokietijos (212), Rumunijos (143) ir Italijos (126). Kodėl ispanai peticijas teikia aktyviausiai?
„Ispanijoje, kurioje 70 proc. balsavusiųjų pritarė konstitucinei sutarčiai, tvirtai tikima ES politika. Ispanai pirmauja pagal peticijų skaičių ir dėl daugelio Ispaniją kamuojančių aplinkosaugos problemų, sukeltų milžiniškų turistų srautų ir miestų plėtros.“
Pernai 288 peticijose išsakytas susirūpinimas aplinka, 226 – pamatinėmis teisėmis, 207 atkreipiamas dėmesys į socialinius reikalus ir diskriminavimą, 192 – vartotojų teisių ir kvalifikacijų pripažinimo problemas, o 131 – miestų plėtros klausimus.
2007 m. darbą apibendrinęs Peticijų komitetas siūlo daugiau dėmesio skirti tinkamam ES teisės aktų įgyvendinimui bei galimų Bendrijos teisės pažeidimų prevencijai. Dėl Peticijų komiteto veiklos bus diskutuojama pirmadienį, o pranešimas šiuo klausimu bus priimamas antradienio plenariniame posėdyje.
2007 m. peticijos:
Gautos 1506 peticijos – pusantro karto daugiau, nei 2006 m.
Trečdalis gautų peticijų buvo nepriimtinos
42% peticijų pateikta elektroniniu būdu per EP interneto svetainę
Surengtos šešios faktų rinkimo misijos
Išklausyti 159 peticijų teikėjai
20080922STO37686 EP nariai džiaugiasi, kad „Via Baltica“ neis per Rospudos slėnį Rezoliucijos dėl Peticijų komiteto svarstymų 2007 m. projektas Peticijų ABC Elektroninė peticijos pateikimo forma Piliečių peticijose – rūpestis dėl Baltijos jūros Tiesioginės sesijos transliacijos
LT
1
PHOTO
20080916PHT37419.jpg
LT
4
LINK
/parliament/public/staticDisplay.do?id=49&pageRank=1&language=LT
LT
5
LINK
https://www.secure.europarl.europa.eu/parliament/public/petition/secured/submit.do?language=LT
LT
7
LINK
/eplive/public/livebroadcast_lt.htm
-//EP//TEXT IM-PRESS 20080901BRI35769 ITEM-014-LT NOT XML V0//LT
-//EP//TEXT REPORT A6-2008-0336 0 NOT XML V0//LT
-//EP//TEXT IM-PRESS 20080204STO20427 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
