Slovėnija, Kosovas ir kova su vėžiu Alojz Peterle akimis
Institucijos
2008-02-29 - 11:53
A. Peterle: šachas ir matas vėžiui
Buvęs Slovėnijos premjeras ir užsienio reikalų ministras Alojz Peterle, į Europos Parlamentą išrinktas 2004 m., gerai žinomas Briuselio koridoriuose. Slovėnijos pirmininkavimui ES Tarybai persiritant į trečią mėnesį, pasiteiravome šio politiko nuomonės apie ES ateitį, buvusios Jugoslavijos šalių likimą ir A. Peterle kovą su vėžiu.
Prieš tapdamas europarlamentaru, Alojz Peterle 2002-2003 m. buvo Konvento dėl Europos ateities prezidiumo narys, o 2003-2004 m. – stebėtojas Europos Parlamente.
Prieš Slovėnijai perimant pirmininkavimą ES Tarybai girdėjosi kritiški balsai – girdi, maža ir nauja valstybė nesugebės prisiimti šios atsakomybės. Kaip atrodo pirmieji Slovėnijos pirmininkavimo mėnesiai?
Ar kas nors kritikavo už Slovėniją mažesnį Liuksemburgą? Valstybės dydis neturi nieko bendra su pirmininkavimo kokybe. Slovėnija pradėjo pirmininkavimą pilna entuziazmo, pasirinkusi teisingus prioritetus.
Džiaugiuosi konferencija dėl tarpkultūrinio dialogo. Mums pasisekė priimti teisės aktų dėl prekių vidaus rinkoje paketą, naudingą mažoms ir vidutinėms įmonėms. Rengiamasi naujai Lisabonos strategijai, panašu, jog pasiseks priimti europines taisykles dėl vandeniliu varomų automobilių. Mano galva darbas buvo pakankamai sėkmingas.
Santykių su Vakarų Balkanų šalimis gerinimas – Slovėnijos pirmininkavimo prioritetas. Kokia šio regiono ateitis?
Šis regionas rūpi visai ES. Slovėnija gerai jį pažįsta dėl bendros istorijos, ekonominių ir kitų saitų su Vakarų Balkanų valstybėmis. Slovėnijos žinios ir bendra patirtis – didelis pranašumas pirmininkaujant.
Politikoje retai tenka rinktis tarp gero ir geresnio sprendimo. Kosovo nepriklausomybės paskelbimas nuaidėjo per visą pasaulį. Tas pats pasakytina ir apie ES sprendimą siųsti EULEX misiją ir Tarybos bendrąją poziciją dėl to, jog kiekviena ES šalis pati spręs dėl Kosovo nepriklausomybės pripažinimo.
Situacija pagerės tuomet, kai visi žais pagal tas pačias žaidimo taisykles, leidusias taikiai ir sėkmingai plėtotis ES po Antrojo pasaulinio karo. Pagarba nacionaliniam identitetui ir pasiryžimas susitaikyti ir bendradarbiauti turi tapti skirtingų tautų ir mažumų sugyvenimo pagrindu šioje Europos dalyje.
Buvote vieninteliu naujųjų ES šalių atstovu Konvento dėl Europos ateities prezidiume. Ką manote apie Lisabonos sutartį?
Ji gerins ES institucijų veiklos efektyvumą ir skaidrumą, leis plėsti ES, didins Europos Parlamento ir nacionalinių parlamentų vaidmenį. Sutartis stiprinsis užsienio reikalų politiką, kurią palaikys bendra diplomatinė tarnyba.
Atvirai šnekėjote apie asmeninę kovą su vėžiu. Kaip prie šios klastingos ligos įveikimo ES gali prisidėti Europos Parlamentas?
Vėžys tampa pagrindine europiečių sveikatos problema. Šios nemalonios diagnozės šiandieną gali sulaukti kas trečias ES pilietis. Turime veikti nedelsiant! Pradėjęs dirbti Europos Parlamente ėmiausi „Europarlamentarai prieš vėžį“ (MAC) iniciatyvos. Prie jos jau prisijungė 60 EP narių.
Europos Parlamentas gali priimti teisės aktus dėl kovos su vėžiu stiprinimo. Jis gali stiprinti politinę valią dėl Tarybos, Komisijos ir nacionalinių parlamentų bendradarbiavimo šioje srityje.
Viena pagrindinių dabartinių minčių – tai Europos vėžio ekspertų grupės sudarymas. Sveikatos politika yra valstybių narių rankose, tačiau kai kurias problemas įmanoma išspręsti tik europiniame lygmenyje. Europinių sprendimų laukia ir piliečiai.
20080225STO22153 Alojz Peterle gyvenimo aprašymas Slovėnijos premjeru tapęs disidentas J. Janša J. Saryusz-Wolski: „Serbijos ir Kosovo ateitis – Europoje“ Kova su vėžiu Europoje Europarlamentarai prieš vėžį [EN]
LT
1
PHOTO
20080228PHT22549.jpg
LT
2
LINK
/members/public/yourMep/view.do;jsessionid=9DBAFF4E4C8AB9F1884000A28F286E5A.node2?name=peterle&partNumber=1&id=23693&language=LT
LT
5
LINK
http://ec.europa.eu/health-eu/health_problems/cancer/index_lt.htm
LT
6
LINK
http://www.mepsagainstcancer.org/
-//EP//TEXT IM-PRESS 20080111STO18361 0 NOT XML V0//LT
-//EP//TEXT IM-PRESS 20080204STO20426 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
