P6_TA(2007)0491
Bendrovių teisė
B6-0399/2007
2007 m. spalio 25 d. Europos Parlamento rezoliucija dėl Europos privačios bendrovės ir Keturioliktosios bendrovių teisės direktyvos dėl bendrovės būstinės perkėlimo
Europos Parlamentas
, –
atsižvelgdamas į EB sutarties 192 ir 232 straipsnius,
–
atsižvelgdamas į 2005 m. gegužės 26 d. pagrindų susitarimą dėl Europos Parlamento ir Komisijos santykių,
–
atsižvelgdamas į Komisijos komunikatą dėl Bendrovių teisės modernizavimas ir įmonių valdymo gerinimo Europos Sąjungoje - judėjimo į priekį planas ( COM(2003)0284 ),
–
atsižvelgdamas į savo 2006 m. liepos 4 d. rezoliuciją dėl naujausios informacijos apie bendrovių teisės kūrimo eigą ir perspektyvas OL C 303 E, 2006 12 13, p. 114.
,
–
atsižvelgdamas į savo 2007 m. vasario 1 d. rezoliuciją dėl Europos privačios bendrovės statuto Priimti tekstai, P6_TA(2007)0023 .
,
–
atsižvelgdamas į savo Teisės reikalų komiteto pateiktą klausimą, į kurį atsakoma žodžiu O-0042/2007 dėl teisėkūros proceso, susijusio su Europos privačios bendrovės statutu ir keturioliktąja bendrovių teisės direktyva, padėties,
–
atsižvelgdamas į su juo susijusį plenarinio posėdžio metu Komisijos padarytą pareiškimą,
–
atsižvelgdamas į Darbo tvarkos taisyklių 39 straipsnio 5 dalį ir 103 straipsnio 2 dalį,
A.
kadangi ES bendrovių teisės ir įmonių valdymo reguliavimo sistemą reikia pritaikyti siekiant atsižvelgti į stiprėjančią Europos bendrovių tendenciją ES veikti tarptautiniu lygmeniu ir į tebevykstančią rinkų integraciją,
1.
džiaugiasi Komisijos pranešimu, kad ji pateiks teisėkūros pasiūlymą dėl Europos privačių bendrovių statuto ne vėliau kaip 2008 m. birželio 30 d.,
2.
džiaugiasi šiuo Komisijos pranešimu, ypač atsižvelgdamas į 2007 m. vasario 1 d. Europos Parlamento rezoliuciją ir Sutarties 192 straipsnį dėl Parlamento prašymų Komisijai teikti pasiūlymus dėl teisės aktų;
3.
pabrėžia, kad tikisi, jog šis teisėkūros pasiūlymas bus formaliai įtrauktas į 2008 m. Komisijos teisėkūros ir darbų programą;
4.
pasitiki, kad Komisija imsis veiksmų ir, kaip paskelbta, iki 2008 m. birželio 30 d. pateiks šį pasiūlymą;
5.
apgailestauja, kad Komisija, smarkiai vėluodama, dabar pranešė Parlamentui, kad ji neketina pateikti teisėkūros pasiūlymo dėl Keturioliktosios bendrovių teisės direktyvos dėl būstinės perkėlimo,
6.
vis dėlto pasilieka teisę imtis tolesnių veiksmų siekiant spręsti bendrovių būstinių perkėlimą į kitą valstybę;
7.
paveda Pirmininkui perduoti šią rezoliuciją Tarybai ir Komisijai.
