Europa – kuriuo keliu pirmyn?
Europos ateitis/Europos integracija
2005-12-05 - 17:01
„Quo vadis Europa?“
Europa turi nusistatyti savo tikslus, sienas ir bendrą ateities politiką, teigta gruodžio 1 d. EP surengtuose debatuose „Quo vadis Europa?“. Buvę ir dabartiniai Europos vadovai susirinko Europos Parlamente aptarti žemyno ateities.
Buvęs Europos Komisijos pirmininkas Jacques Delors (Žakas Deloras) paragino gerbti visų šalių teisę išsakyti savo nuomonę apie ES Konstituciją. „Tebūna kiekviena jų išgirsta“, – sakė jis. Pasak Belgijos premjero Guy Verhofstadt (Gy Verhofstato), kartais atrodo, „jog mums neleidžiama galvoti apie Europos ateitį“.
J. Delors taip pat pažymėjo, jog būtina atsižvelgti į skirtingas Europos traktuotes: „Vėl kalbame apie skirtingus požiūrius; kitaip nė negali būti – juk priešingu atveju nebūtų įmanoma sutaikyti Europos plėtros ir santykių gilinimo“. Buvusi Norvegijos ministrė pirmininkė Gro Harlem Brundtland sakė: „Mums reikia Europos, kuri įprasmintų ... tvarų vystymąsi ir teisėtumą, o taip pat simbolizuotų šias vertybes visam pasauliui“. Toliau ji įspėjo, kad „jei ES nepajėgia organizuotis politiškai ir didinti visų gerovę, sunku suvokti, kaip gali pavykti tarptautinis bendradarbiavimas“. Europos Parlamento pirmininkas Josef Borrell (Žozepas Borelis) pradėjo renginį kviesdamas aptarti Europos vaidmenį, Europos tapatybę, pagaliau jos ribas ir tikslus.
Pradėjus aptarinėti Europos ateitį po to, kai ES išsiplės iki 25 ar daugiau valstybių, buvęs Vengrijos ministras pirmininkas Gyula Horn (Djula Hornas) paragino 15 ES senbuvių ypatingai atsižvelgti į Vidurio ir Rytų Europos šalis, 2004 m. gegužės mėn tapusias naujomis ES narėmis. Jo nuomone, tai būtina, nes „per visą mūsų istoriją niekada nebuvo tokios milžiniškos transformacijos“. Kitas vengras György Konrád (Djordis Konradas), buvęs Berlyno menų akademijos prezidentas, pabrėžė kultūrinį žemyno turtingumą ir teigė, jog Europos tapatybė glūdi „literatūroje, mokymesi ir žingeidume“.
Debatus surengė Europos Parlamentas, Acheno miestas ir Karolio Didžiojo premijos fondas, kurio kasmetinė premija skiriama „asmenims arba institucijoms už svarų indėlį į Europos integracijos proceso skatinimą“. Penki jų dalyviai – Jacques Delors, Gyula Horn, Gro Harlem Brundtland, György Konrád ir Pat Cox (Petas Koksas) – yra pelnę Karolio Didžiojo premiją (P. Cox ją pelnė kaip tuometinis Europos Parlamento pirmininkas).
20051205STO03169 Karolio Didžiojo premijos tinklalapis:
LT
1
PHOTO
20051205PHT03167.jpg
LT
2
LINK
http://www.aachen.de/EN/sb/pr_az/karls_pr/
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
