Klausimas Nr. H-000114/2011
Komisijai
2011 m. balandžio mėn. sesija
Darbo tvarkos taisyklių 116 straipsnis
Silvia-Adriana Ţicău
(S&D) Tema: MVĮ dalyvavimas Europos moksliniuose tyrimuose ir inovacijose
2011 m. vasario 9 d. Komisija paskelbė žaliąją knygą „Iššūkius paversti galimybėmis. Bendros strateginės ES mokslinių tyrimų ir inovacijų finansavimo programos kūrimas“. Ir todėl po viešųjų konsultacijų Komisija sukurs bendrą strateginę sistemą, kuria bus siekiama tuo pat metu orientuoti mokslinių tyrimų ir inovacijų veiklą, kad būtų galima rasti atsakymus į šiuolaikinės visuomenės problemas, ir supaprastinti procedūras, norint pasinaudoti Europos lėšomis, skirtomis moksliniams tyrimams ir inovacijoms, sumažinti mokslinių tyrimų rezultatų paskelbimo rinkoje laikotarpį ir įtraukti daugiau Europos bendrovių į mokslinius tyrimus ir inovacijas. Atsižvelgdama į strategijos „Europa 2020 m.“ aplinkybes, Sąjunga užsibrėžė tikslą iki 2020 metų pakelti iki 3 % BVP išlaidas moksliniams tyrimams ir plėtrai. Žinant, kad privatus sektorius tegali turėti įtakos ribotai mokslinių tyrimų ir inovacijų finansavimo apimčiai, kokių priemonių Komisija numato imtis, kad sustiprintų savo dalyvavimą finansuojant mokslinius tyrimus ir inovacijas Europoje? Kokias priemones ji numato, siekiant padėti MVĮ įveikti sunkumus, norint pasinaudoti ES lėšomis, skirtomis moksliniams tyrimams ir naujovėms? Ar Komisija numato ES lėšų struktūroje nustatyti kvotas, skirtas MVĮ?
