Techniniai sprendimai: komitologiją keičia teisėkūros įgaliojimų perdavimas
Institucijos
2010-04-06 - 18:07
„Komitetų procedūros“ metu ES buvo įteisinta prekyba genetiškai modifikuotais kukurūzais ©BELGA/ARCHIBEL/WANG MO Įsigaliojus Lisabonos sutarčiai, į nebūtį pamažu nugrims dėl skaidrumo stokos kritikuota komitologija („komitetų procedūra“). Netrukus techniniai sprendimai dėl ES teisės aktų įgyvendinimo bus priimami prižiūrint Europos Parlamentui.
Už uždarų durų pasikonsultavus su nacionaliniais ekspertais Komisijos pareigūnų priimami sprendimai dėl „poįstatyminių ES teisės aktų“ – taip 7-ajame dešimtmetyje įgyvendinant Bendros žemės ūkio politikos nuostatas gimusią komitologijos procedūrą vaizduoja Europos Sąjungą demokratijos deficitu kaltinantys kritikai.
Kovotojai už skaidrumą gali džiaugtis: Lisabonos sutartis pradeda naują parlamentine priežiūra paremtos perduotos atsakomybės už sprendimų priėmimą erą.
Komitologijos ABC
Daugumoje valstybių teisėkūros institucijos sprendimus dėl įstatymų įgyvendinimo detalių perduoda vykdomajai valdžiai. Europos Sąjungos teisėkūroje techninių sprendimų priėmimo galios atiteko patariamiesiems komitetams. Tarybai ir Parlamentui patvirtinus teisės aktą, detalesnes jo įgyvendinimo priemones neretai apibrėžia iš Komisijos ir ES valstybių pareigūnų sudaryti ekspertų komitetai.
Bendrai europinius teisės aktus priimančių Tarybos ir Parlamento darbo naštą palengvinusi komitologijos procedūra gerokai išsikerojo, o techniniai teisės aktų įgyvendinimo aspektai dažnai apėmė ir politiškai jautrius klausimus. Prisiminkime 2004-ųjų Komisijos sprendimą dėl genetiškai modifikuotų kukurūzų naudojimo.
Europos Parlamentas neturėjo pakankamai galių ir ištekių kontroliuoti komitologijos procesą ir per mėnesį peržiūrėti kiekvieną ekspertų priimtą sprendimą. Štai 2004-aisiais 1062 kartus posėdžiavę 248 ekspertų komitetai patvirtino 2625 priemones.
2006 m. viduryje sukurta reguliavimo procedūra su tikrinimu Parlamentui suteikė veto teisę, tačiau naujas parlamentinės kontrolės teises atnešė tik Lisabonos sutartis.
Perduoti įgaliojimai: parlamentinė kontrolė
Lisabonos sutartyje nustatyta ES teisės normų hierarchija, išskiriant „deleguotus“ ir įgyvendinimo aktus bei suvienodinant Tarybos ir Parlamento turimas jų kontrolės galias. Teisėkūros įgaliojimų perdavimu siekiama užtikrinti, kad teisėkūra išliktų paprasta, išbaigiama ir papildoma taip, kad nereikėtų grįžti prie pakartotinių teisėkūros procedūrų. Antra vertus, šie įgaliojimai suteikia teisę papildyti ar iš dalies pakeisti tik neesmines teisės akto nuostatas.
Pranešimą dėl teisėkūros įgaliojimų perdavimo rengiantis József Szájer (Europos liaudies partija, Vengrija) naująją sistemą laiko veiksmingesnės teisėkūros, užtikrinančios parlamentinę kontrolę, pagrindu.
Belieka apibrėžti įgaliojimų perdavimo kontrolės priemones, numatyti trumpiausius galimus prieštaravimo laikotarpius ir kitas detales. Europarlamentarų nuomone, šalia prieštaravimo ir atšaukimo teisių turi būti numatytos išankstinio neprieštaravimo ir aiškaus pritarimo „deleguotajam“ teisės aktui galimybės.
Komitologija
2004 m. 1062 kartus posėdžiavę 248 ekspertų komitetai patvirtino 2625 priemones.
„Komitetų procedūra“ taikyta įteisinant prekybą GM kukurūzais
Šiuo metu veikia maždaug 300 komitologijos komitetų
20100406STO72095 Pranešimas dėl teisėkūros įgaliojimų delegavimo Teisėkūros teisių perdavimas: D.U.K. [EN] Komitologijos registras Pranešimas spaudai [EN] Aiškinamasis eurožargono žodynėlis
LT
1
PHOTO
20100329PHT71470.jpg
LT
4
LINK
http://ec.europa.eu/transparency/regcomitology/index.cfm?do=FAQ.FAQ&CLX=lt
LT
6
LINK
http://europa.eu/abc/eurojargon/index_lt.htm
-//EP//TEXT COMPARL PE-439.171 02 NOT XML V0//LT
-//EP//TEXT IM-PRESS 20100323BKG71187 0 NOT XML V0//LT
-//EP//TEXT IM-PRESS 20100322IPR71113 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
