15.9.2009 B7-0077/2009 PASIŪLYMAS DĖL REZOLIUCIJOS pagal Darbo tvarkos taisyklių 120 straipsnį
dėl Neapolio skyrimo AKR ir ES jungtinės asamblėjos būstine
Carlo Casini
,
Mario Mauro
,
Crescenzio Rivellini
,
David-Maria Sassoli
,
Francesco Enrico Speroni
PE428.681v01-00 B7‑0077/2009 Europos Parlamento rezoliucija dėl Neapolio skyrimo AKR ir ES jungtinės asamblėjos būstine
Europos Parlamentas ,
– atsižvelgdamas į Darbo tvarkos taisyklių 120 straipsnį,
A. kadangi AKR ir ES jungtinė parlamentinė asamblėja, kurios būstinė Briuselyje, apjungia 82 šalis ir susitinka du kartus per metus (vieną kartą Europos Sąjungoje ir vieną kartą AKR šalyje); ir kadangi asamblėjos uždavinys – plėtoti bendradarbiavimą, kadangi ji vaidina strateginį vaidmenį tarptautinėje, ekonominėje ir prekybos srityse ir skatina jai priklausančių tautų taiką ir bendradarbiavimą,
B. kadangi 2002 m. Kampanijos (Italija) regioninės tarybos biuras ir Italijos Respublikos prezidentas pasiūlė, kad Neapolyje vyktų AKR ir ES susitikimas, ir tuo pačiu metu Neapolis tikėjosi tapti EUROMED banko (Europos investicinis bankas Viduržemio jūros šalims) būstine,
C. kadangi Neapolis nelaimėjo konkurso dėl EUROMED būstinės ir kadangi EUROMED universitetas įsikūrė Slovėnijoje, EUROMED biblioteka – Kaire, o Viduržemio jūros valstybių sąjungos sekretoriatas – Barselonoje,
D. kadangi Neapolis ir pietų Italija dėl savo geografinės padėties, istorijos, kultūros ir ryšių su AKR ir ES šalimis galėtų būti savaime pasirenkama kaip AKR ir ES asamblėjos būstinė,
1. prašo AKR ir ES asamblėjos būstinę perkelti į Neapolį;
2. prašo, kad vyktų trys metiniai asamblėjos susitikimai: vienas Neapolyje, o kiti du – ES ir AKR šalyse, kaip vyksta dabar.
