15.6.2011 B7-0376/2011 PASIŪLYMAS DĖL REZOLIUCIJOS pateiktas pagal Darbo tvarkos taisyklių 120 straipsnį
dėl skatinimo gaminti energiją naudojant fotovoltines plokštes ant pramoninių pastatų stogų
Cristiana Muscardini
PE465.689v01-00 B7‑0376/2011 Pasiūlymas dėl Europos Parlamento rezoliucijos dėl skatinimo gaminti energiją naudojant fotovoltines plokštes ant pramoninių pastatų stogų
Europos Parlamentas ,
– atsižvelgdamas į 2002 m. balandžio 25 d. Tarybos sprendimą Nr. 2002/358//EB dėl Kioto protokolo patvirtinimo Europos bendrijos vardu,
– atsižvelgdamas į ES valstybių narių įsipareigojimą bendrai mažinti šiltnamio efektą sukeliančių dujų išmetimą 2008–2012 metų laikotarpiu siekiant tikslo išsivysčiusiose šalyse sumažinti išmetamų teršalų kiekį bent 5 proc., palyginti su 1990 m. lygiu,
– atsižvelgdamas į Darbo tvarkos taisyklių 120 straipsnį,
A. kadangi protokole pateikiamas priemonių, kurių reikia imtis, kad šis tikslas būtų pasiektas, sąrašas, kaip antai nacionalinės politikos šiltnamio efektą sukeliančių dujų išmetimo mažinimo klausimais įgyvendinimas arba stiprinimas, pvz., gerinant energijos vartojimo veiksmingumą ir vystant atsinaujinančius energijos šaltinius,
B. kadangi būtina spartinti alternatyvių šaltinių naudojimą, nes norint pasiekti tikslą per numatytą laiką dar reikia daug padaryti,
1. prašo Tarybos ir Komisijos įvertinti galimybę pateikti pasiūlymą valstybėms narėms siekiant paraginti jas imtis energijos gamybos naudojant fotovoltines plokštes, jas įrengti ant pramoninių pastatų stogų, įskaitant žemės ūkio paskirties pastatus, suteikiant mokestines lengvatas ir atitinkamas Sąjungos paskatas, kad privatūs asmenys iki 2016 m. pastatytų įrenginius, ir kad būtų numatytas privalomas šios priemonės taikymas 5 metus nuo jos įsigaliojimo.
