Efektyvesnis energijos panaudojimas: nuo A iki G
Institucijos
2010-05-25 - 11:10
Smogas susidaro dėl išmetamųjų dujų ir miškų gaisrų ©BELGA_SCIENCE Klimato kaitos ir energetikos klausimai Europos Parlamento darbotvarkėje užima vis svarbesnį vaidmenį. Energetinių išteklių kainų nepastovumas, jų tiekimo sutrikimai ir klimato kaitos pavojai paskatino ES sprendimų priėmėjus susimąstyti apie energijos taupymo rezervus. Siekdamas sumažinti ES energijos deficitą, Europos Parlamentas patvirtino tris teisės aktus dėl energijos vartojimo efektyvumo didinimo – vadinamąjį Energijos vartojimo efektyvumo paketą.
2008 m. gruodį Europos Parlamentas patvirtino vadinamąjį Klimato kaitos paketą , įpareigojantį iki 2020 metų 20 proc. sumažinti šiltnamio efektą sukeliančių dujų išmetimą, 20 proc. apkarpyti energijos sueikvojimą, o penktadalį sunaudojamos energijos pasigaminti iš atsinaujinančių šaltinių.
Energijos vartojimo efektyvumo paketu siekiama mobilizuoti ES politikų, verslininkų ir piliečių jėgas siekiant išvengti energijos švaistymo pastatų, prietaisų ir transporto naudojimo srityse.
Šis teisės aktų rinkinys apima teisės aktus:
- dėl padangų efektyvumo žymėjimo,
-dėl energetinio pastatų naudingumo,
-dėl su energetiniu efektyvumu susijusių produktų ženklinimo.
20090612FCS57088
Keisk ratus – saugok aplinką ir piniginę
Išsirinkti kurą taupančias padangas bus paprasčiau ©BELGA_AFP PHOTO_LIU Jin Pasirinkę tinkamas padangas ne tik sutaupysime kuro, bet ir sumažinsime savo „anglies pėdsaką“. Vis dėlto, kaip susigaudyti padangų protektorių margumyne? Parlamentui ir Tarybai radus kompromisą dėl padangų ženklinimo, nuo 2012 m. lapkričio bus žymimi padangų kuro taupymo, sukibimo ir triukšmingumo parametrai. „Tai puiki žinia aplinkai ir vartotojams“, – sako mūsų kalbintas pranešėjas padangų ženklinimo direktyvos klausimu Ivo Belet.
Europos keliuose – 230 mln. keleivinių automobilių. Padangų žymėjimas jų vairuotojams padės išsirinkti efektyvesnes, saugesnes ir tylesnes padangas. Naujos padangų žymėjimo priemonės, leistų neišmesti 1,5-4 mln. tonų CO2 – tai prilygtų 0,5-1, 3 mln. keleivinių automobilių pašalinimui iš Europos kelių.
Padangų leidžiama degalų ekonomija, sukibimas esant šlapiai dangai ir išorinio triukšmo lygis decibelais bus nurodamas naudojant įprastą buitinės technikos prietaisų energetinį efektyvumą žyminčią iš žalios į raudoną spalvą pereinančią schemą su raidėmis nuo „A“ iki „G“.
Ar papildomas padangų ženklinimas padės ES siekti klimato kaitos stabdymo tikslų?
Kelių transportas išmeta 25 proc. visų Europos CO2 emisijų. Padangos gali padėti jas sumažinti, kadangi joms priskiriama 20–30 proc. visų transporto priemonių kuro sąnaudų. Efektyvios keleivinių automobilių padangos leidžia sutaupyti iki 10 proc. kuro.
Ar naujieji reikalavimai nereikš papildomos naštos su krize kovojančiai Europos automobilių pramonei?
Naujosios taisyklės yra paprastos ir aiškios. Gamintojai nesusidurs su didelėmis papildomomis išlaidomis. Tikimės, jog kokybiškos produkcijos gamintojai papildomai ženklinti padangas pradės nedelsdami ir jiems naujosios taisyklės tebus rekomendacija.
Kaip į naująsias taisykles reaguos vairuotojai?
78 proc. Europoje parduodamų padangų skirtos pakeitimui. Kiekvienas iš mūsų turi galimybę ir pareigą pasirinkti ekonomiškas padangas. Jos leis apsaugoti aplinką ir piniginę. Pasiektas susitarimas dėl padangų ženklinimo [EN] Efektyvesnis energijos panaudojimas: nuo A iki G Kuro kainos Europos degalinėse Energetikos ir transporto sektorių statistika [EN, pdf] Padangų ženklinimo etiketė [EN, jpg]
Efektyvesnės padangos – mažiau degalų
Efektyviausios padangos leidžia sutaupyti iki 10 proc. kuro ©BELGA/SCIENCE Prastos kokybės, per daug ar nepakankamai pripūstos padangos gerokai didina kuro suvartojimą. Padangoms priskiriama apie ketvirtadalį visų transporto priemonių kuro sąnaudų, todėl Europos vairuotojams pasirinkus geriausias eksploatacines savybes turinčias padangas būtų sutaupyta kuro, kuris prilygtų iki 1, 3 mln. automobilių pašalinimui iš Europos kelių. EP pritarė naujų padangų žymėjimo taisyklėms, kurios įsigalios 2012 m. rudenį.
Įsigaliojus naujoms padangų ženklinimo taisyklėms, vairuotojams nebereiks dėti milžiniškų padangų norint sužinoti apie norimų įsigyti padangų kuro sunaudojimo efektyvumą, saugumą ir triukšmingumą.
Keisk ratus – saugok aplinką ir piniginę
Pasak pranešėjo dėl padangų ženklinimo direktyvos Ivo Belet (Europos liaudies partijos ir Europos demokratų frakcija, Belgija), mažiausią pasipriešinimą turinčios padangos gali padėti sutaupyti iki 10 proc. kuro. Kadangi 78 proc. Europoje parduodamų padangų yra skirtos pakeisti nusidėvėjusias senąsias, labai svarbu, kad vairuotojai galėtų priimti sprendimus turėdami visą reikiamą informaciją.
Naujos padangų žymėjimo priemonės, kurios turės būti įgyvendintos iki 2012 m., leistų neišmesti CO2 ir sutaupyti kuro, kurio kiekiai prilygtų 1, 3 mln. automobilių pašalinimui iš Europos kelių. Europarlamentarai ragina Komisiją iki 2010 m. rudens sukurti specialią interneto svetainę, kurioje būtų aiškinama naujoji ES padangų ženklinimo sistema, o padangų gamintojai savo tinklalapiuose turės skelbti kuri taupymo skaičiuokles.
Padangų efektyvumo klasės: nuo A iki G
Žaliai ir „A“ raide bus žymimos efektyviausios ir ekologiškiausios padangos, raudonai ir „G“ raide – neefektyviausios. Gamintojai turės žymėti keleiviniams automobiliams ir sunkvežimiams skirtas padangas. Pasak I. Beleto, šios paprastos taisyklės atneš milžinišką naudą aplinkai ir vartotojams. Siūlomas teisės aktas dėl padangų ženklinimo yra trečiojo ES energetikos teisės aktų paketo dalis, glaudžiai susijusi su klimato kaitos paketo priemonėmis.
EP pritarė šiai direktyvai 2009 m. lapkričio 25 d. Teisės akto dėl padangų ženklinimo projektas Numatoma žymėti padangų kuro sutaupymo potencialą Kokius degalus turėtų naudoti automobiliai? Ekonomiškesni ir ekologiškesni automobiliai
Nulinės energijos pastatai – nuo 2019 m.
Termograma – pastato energetinės izoliacijos problemų „rentgenas“ ©BELGA_SCIENCE 160 mln. Europos Sąjungoje esančių pastatų sunaudojama 40 proc. visos ES suvartojamos energijos. Europarlamentarų patvirtintoje direktyvoje numatoma, kad nuo 2020 m. visi naujai statomi pastatai turės patys apsirūpinti energija, gaunama iš saulės baterijų, šilumos siurblių ar kitų atsinaujinančią energiją konvertuojančių priemonių.
Europarlamentarų patvirtintoje pastatų energinio naudingumo direktyvoje numatoma finansinė parama pastatų energetinio efektyvumo didinimui.
2010 m. gegužės 18 d. EP pritarė pakeitimams dėl pastatų energinio naudingumo direktyvos. Tai padės vartotojams ir visai ES sumažinti sąskaitas už energiją, kad būtų pasiekti užsibrėžti tikslai klimato srityje, nustatyti iki 2020 metų. Valstybės narės turės pakeisti savo statybos standartus, kad nuo 2020 m. pabaigos visi nauji pastatai atitiktų aukštus energijos taupymo standartus. Esami pastatai turės būti modernizuoti, jei tai įmanoma.
Minimalūs reikalavimai renovuotiems pastatams
Vykdant didelio masto renovacijas – pertvarkant daugiau nei ketvirtadalį pastato ploto arba renovacijos kainai sudarant daugiau kaip 20 proc. pastato vertės) – ar keičiant langus, šildymo katilus bei kondicionavimo sistemas teks paisyti bent minimalių energijos taupymo reikalavimų.
Didesni reikalavimai naujiems pastatams
Visi pastatai pastatyti nuo 2020 m. pabaigos privalės turėti aukštus energijos taupymo standartus ir, didžiąja dalimi, naudoti atsinaujinančius energijos šaltinius. 2 metus iki tol viešųjų institucijų statybos projektai turės būti įgyvendinami kaip pavyzdys. Dalis finansavimo šiems pakeitimams bus skiriama iš ES biudžeto.
2010 m. gegužės 18 d. EP pritarė (Pranešėja Silvia-Adriana ŢICĂU (S&D, RO) direktyvai. Direktyvos dėl pastatų energetinis naudingumo projektas
ES tobulina energetinio efektyvumo žymėjimo direktyvą
Gaminių reklamoje turės būti nurodomas jų energetinis efektyvumas ©BELGA_SCIENCE Prieš septyniolika metų priimta buitinių prietaisų energijos sunaudojimo ženklinimo direktyva leido gerokai sumažinti energijos sunaudojimą europiečių buityje. Europos Parlamentas pritarė direktyvai, įpareigosiančiai žymėti ir komercinės bei pramoninės paskirties gaminius, o taip pat su energetiniu efektyvumu susijusius produktus, tokius kaip langų stiklai, rėmai, ar išorinės durys.
Europiečiams gerai pažįstamas energetinio prietaisų efektyvumo žymėjimas nuo žalios į raudoną spalvą pereinančia schema su ES vėliava ir raidėmis nuo „A“ iki „G“. Ji parodo elektrinių prietaisų energijos efektyvumo klasę. Pasinaudojusios ES patirtimi, panašias žymėjimo schemas įsivedė Brazilija, Kinija ir Pietų Afrika.
Daugiau žymėjimo ir energijos taupymo
Atnaujinus direktyvą, energetinio efektyvumo žyma bus ženklinami ir komercinės bei pramoninės paskirties gaminiai – šaldymo kameros, pardavimo automatai ir kita panaši įranga. Taip pat siūloma žymėti energijos nenaudojančius, tačiau su jos taupymu susijusius statybos gaminius.
Energetinis efektyvumas turės būti nurodomas tiek reklamuojant gaminį, tiek ir jo techninėje dokumentacijoje. Naujosios taisyklės padės pastebėti energetiškai efektyvius produktus, leisiančius sumažinti išlaidas energijai ir CO2 išmetimą.
Europarlamentarai rekomenduoja mokesčių paskatas efektyviausių gaminių vartotojams ir gamintojams, mažesnį pridėtinės vertės mokestį žaliavoms ir komponentams, kurie gerina energijos vartojimo efektyvumą. Rengiant didesnės nei 15 tūkst. eurų vertės (be PVM) viešuosius pirkimus, prioritetas turės būti teikiamas aukščiausio energetinio naudingumą turintiems produktams.
Būtina išlaikyti žymėjimo aiškumą
Didėjant prietaisų efektyvumui, dauguma jų ilgainiui susispietė „A klasėje“. Siekdama, kad žymėjimas atitiktų šiandienines realijas, Europos Komisija pasiūlė nekeičiant dabartinio žymėjimo nuo „A“ iki „G“, numatyti papildomas atsilikimo nuo didžiausio energetinio efektyvumo žymėjimo klases „A-20%“, „A-40%“ ir pan.
Europarlamentarai nepritaria šiam painiavą galinčiam padidinti siūlymui ir mano, kad A raide turėtų būti žymimi tik mažiausiai energijos vartojantys prietaisai. EP siūlys Komisijai peržiūrėti priskyrimo dabartinėms energijos taupymo klasėms reikalavimus. Pasak europarlamentarų, gaminiui suteikta „energijos žyma“ turėtų galiotų nuo 3 iki 5 metų.
Energijos ženklinimas
Komisijos duomenimis, „energijos žyma“ 1996–2004 m. kasmet padėjo sutaupyti maždaug po 3 Mt energijos ir neišmesti 14 Mt CO2.
Ar žinosime, kiek energijos sunaudoja buitiniai prietaisai? Direktyvos dėl energiją naudojančių gaminių ženklinimo projektas Reklamoje siūloma privalomai nurodyti sunaudojamos energijos kiekį Energiją taupančios Europos link Kokią energiją pasirinksime?
LT
1
PHOTO
20090611PHT57056.jpg
LT
2
PHOTO
20091001PHT61668.jpg
LT
5
LINK
http://www.energy.eu
LT
6
LINK
http://ec.europa.eu/transport/publications/statistics/doc/2009_energy_transport_figures.pdf
LT
7
LINK
/sipade/img/TA/20090422/P6-TA-2009-0248/LT/20090422-P6-TA-2009-0248-LT-p0000003.fig
LT
8
PHOTO
20090401PHT53088.jpg
LT
13
PHOTO
20090408PHT53614.jpg
LT
15
PHOTO
20090505PHT55016.jpg
-//EP//TEXT IM-PRESS 20090928IPR61340 0 NOT XML V0//LT
-//EP//TEXT IM-PRESS 20090612FCS57088 0 NOT XML V0//LT
-//EP//TEXT TA P6-TA-2009-0248 0 NOT XML V0//LT
-//EP//TEXT IM-PRESS 20090421IPR54060 0 NOT XML V0//LT
-//EP//TEXT IM-PRESS 20090320STO52240 0 NOT XML V0//LT
-//EP//TEXT IM-PRESS 20080825FCS35404 0 NOT XML V0//LT
-//EP//TEXT TA P6-TA-2009-0278 0 NOT XML V0//LT
-//EP//TEXT IM-PRESS 20090504IPR54958 0 NOT XML V0//LT
-//EP//TEXT TA P6-TA-2009-0345 0 NOT XML V0//LT
-//EP//TEXT IM-PRESS 20090421BRI54104 ITEM-002-LT NOT XML V0//LT
-//EP//TEXT IM-PRESS 20080125STO19642 0 NOT XML V0//LT
-//EP//TEXT IM-PRESS 20090316STO51831 0 NOT XML V0//LT
-//EP//DTD IM-PRESS 20050901 FEA DOC XML V0//EN
-//EP//STYLESHEET IM-PRESS 20050901 FEA DOC XML V0//EN
