Technologinis atsakas klimato kaitai
Aplinka
2007-11-21 - 17:57
Ar išnaudosime saulės teikiamas galimybes?
Saulės energijos koncentravimo, CO2 laidojimo ir kitos technologijos… Ar jos išgelbės žmoniją nuo galimos katastrofos? Didėjant klimato kaitos grėsmių suvokimui, daugėja potencialių ją galinčių pristabdyti technologinių sprendimų pasiūla. Spalį susipažinę su japoniškomis, kiniškomis bei amerikietiškomis pokiotinio laikotarpio vizijomis, lapkričio 19 d. EP Klimato kaitos komiteto nariai, ekspertai ir energijos bendrovių atstovai svarstė technologijų vaidmenį ribojant pasaulinį atšilimą.
Trečiosios laikinojo Klimato kaitos komiteto teminės sesijos vadovas – Belgijos socialistų atstovas Philippe Busquin – tvirtino, kad Europa turi išnaudoti savo kozirius: suteikti pramonei paskatas vystyti naujas subalansuotas technologijas ir išsiveržti į priekį šioje srityje.
Jam pritarė ir Komisijos narys Günter Verheugen, teigęs, jog europietiški ateities produktai turi būti „saugiausi, ekologiškiausi ir vartojantys mažiausiai energijos“, o ekonomikos augimas ir ekologija neprivalo būti skirtinguose poliuose.
Dykumų saulė – mūsų išsigelbėjimas?
Pagrindinis prelegentas – 1984 m. Nobelio premijos laureatas fizikos srityje prof. Carlo Ruobia – apgailestavo dėl to, kad kiekvienas iš mūsų dar neįsisąmonino nekontroliuojamų žmogaus sukurtų CO2 emisijų pasekmių. Jis šnekėjo apie didžiąją transformaciją, būtiną mažinti žmonijos priklausomybę nuo iškastinio kuro.
Siūlymą gaudyti ir saugoti (laidoti) CO2 pavadinęs nepakankamai geru, C. Rubbia teigė, jog problemas galėtų išspręsti saulės energijos koncentravimo (CSP) technologija. 40 tūkst. kvadratinių kilometrų dykumos teritorijai (tai sudarytų tik 0,1 proc. visų žemės dykumų ploto) tenkančios saulės energijos pakaktų padengti metines viso pasaulio energijos reikmes.
„Ši išeitis pasiekiama ranka, ja galima naudotis jau dabar“, – sakė jis. Anot C. Ruobia, Sachara nėra labai toli, o 30 proc. šiuo būdu akumuliuotos saulės sukurtos energijos būtų galima transportuoti per Viduržemio jūrą. Paklaustas apie vyriausybių pasiryžimą plėtoti saulės energetiką, profesorius pateikė teigiamą teisinę aplinką sukūrusios Ispanijos pavyzdį.
Būtinos aiškios gairės
Svarstymuose taip pat aptartos atominės ir vėjo energijos, CO2 saugojimo (CSS) bei chemijos pramonės siūlomų inovacijų teikiamos galimybės. Nepaisant skirtingų akcentų, panašu, jog dauguma dalyvių pritarė „Shell“ atstovo Graeme Sweeney žodžiams, jog pramonei būtina aiški teisinė aplinka tam, kad ji sutelktų dėmesį ties ištekliais, kurie bus reikalingi ateičiai. „Savanoriškos iniciatyvos neatneš reikalingų pokyčių“, – tvirtino jis.
Vienintelio sprendimo nėra
Klimato kaitos komiteto pranešėjo Karl-Heinz Florenz (Europos liaudies partijos ir Europos demokratų frakcija, Vokietija) manymu, „vis daugiau žmonių suvokia, jog privalome veikti nedelsiant“.
„Viena energijos rūšis mūsų neišgelbės“, – sakė jis, ragindamas be diskusijų neatmesti branduolinės energetikos, CO2 saugojimo bei švarios anglies technologijų, tačiau visų pirma pradėti nuo anglies dvideginio emisijų mažinimo. Diversifikacijos svarbą pabrėžė ir Philippe Busquin, ragindamas reaguoti nedelsiant didinant pastangas tyrimų ir plėtros srityje.
Kita straipsnių apie klimato kaitą dalis šnekės apie Kioto signatarių klimato kaitos konferenciją Balyje, Indonezijoje, kurioje dalyvaus ir oficiali Europos Parlamento delegacija.
20071115STO13223 Plačiau apie svarstymus [EN] Ar jūsų šeima stabdo klimato kaitą? EP siūlo iki 2050 m. perpus sumažinti pasaulinę oro taršą „Laikas nelaukia“: klimato kaita pasibaigus Kioto protokolo galiojimui Klimato kaitos komitetas
LT
1
PHOTO
20071121PHT13430.jpg
LT
6
LINK
/activities/expert/committees/presentation.do?committee=2489&rewritten&language=LT
-//EP//TEXT IM-PRESS 20071119IPR13327 0 NOT XML V0//LT
-//EP//TEXT IM-PRESS 20071115STO13221 0 NOT XML V0//LT
-//EP//TEXT IM-PRESS 20071114IPR13066 0 NOT XML V0//LT
-//EP//TEXT IM-PRESS 20071008STO11292 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
