Raginama išplėsti ES internetinę biblioteką nepažeidžiant autorių teisių
Kultūra
Plenarinė sesija
2010-05-05 - 14:58
Daugiau valstybių turėtų prisidėti prie ES internetinės bibliotekos, muziejaus bei archyvo „Europeana“ kūrimo, o ES turėtų tęsti šio projekto finansavimą, sakoma trečiadienį Europos Parlamento priimtoje rezoliucijoje. Joje raginama apsaugoti „Europeanoje“ laikomų kūrinių autorių teises, tačiau leisti juos skaityti internete nemokamai, jei kūriniai neišsaugojami ar nespausdinami.
Šiuo metu „Europeana“ apima apie 7 mln. skaitmeninio formato kūrinių – knygų, žemėlapių, filmų bei nuotraukų. Beveik pusė jų suteikė Prancūzija (47%); 16 proc. – Vokietija, o po 8 proc. – Nyderlandai bei Jungtinė Karalystė. EP rezoliucijoje val stybių valdžios institucijos bei kultūros įstaigos raginamos perduoti „Europeanai“ daugiau darbų, ypač vaizdo ir garso kūrinių. EP pritaria siekiui iki šių metų birželio sukaupti „Europeanoje“ 10 mln. skaitmeninio formato kūrinių, o iki 2015 m. ragina sukaupti 15 mln. objektų.
Parlamento nuomone, „Europeanoje“ turėtų būti gerbiamos intelektinės teisės, tačiau kūrinių pavertimas skaitmeniniais neturėtų sukurti naujų nuosavybės teisių ar galimybės privatizuoti prieigą prie kūrinių. EP narių manymu, „naudojimasis „Europeanos“ portalu ir kūrinių peržiūrėjimas jų neišsaugant turi būti nemokamas privatiems asmenims ir valstybės institucijoms“, o mokesčiai už jų išsaugojimą ar spausdinimą „turi būti socialiai priimtini“. Parlamentas taip pat pažymi, jog „ portale turi būti atsižvelgta į neįgaliųjų poreikius“.
EP ragina rasti galimybę „Europeanoje“ pateikti ir kūrinių, kurių autorių teisės apsaugotos (pavyzdžiui, sukuriant kolektyvinio licencijavimo sistemą), taip pat nebespausdinamų kūrinių ir tų, kurių autoriai nežinomi. Savo ruožtu europarlamentarai ragina Europos Komisiją pasiūlyti teisės aktą dėl nežinomų autorių kūrinių išsaugojimo, platinimo ir vertimo į skaitmeninį formatą, taip pat sukurti tokių kūrinių duomenų bazę.
Iniciatyva. Svarstyta: 2010-04-19. Balsavimas: 2010-05-05 20100504IPR74113 „Europeanos“ tinklalapis
LT
1
LINK
http://www.europeana.eu
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
